text:
Ai Vakaro Raraba 1
Erau vakavuvulitaka na iVolatabu kei na iVola i Momani ni ivakatagedegede ni Kalou ena bula vakawati sai koya me dua ga na watimu vakavo kevaka e duatani tale na ka e tukuna o Koya (raica na 2 Samuela 12:7–8 kei na Jekope 2:27, 30). Ni oti e dua na ivakatakila vei Josefa Simici, sa tekivutaki na vakawati vakalevu vei ira na lewenilotu ena itekivu ni 1840 vakacaca (raica na wase 132). Mai na 1860 vakacaca ki na 1880 vakacaca, sa vakadonuya kina o Amerika me vakatabui vakalawa na ivalavala vakalotu oqo. E qai tokoni na lawa oqo mai na Mataveilewai e Cake kei Amerika. Ni oti nona ciqoma na ivakatakila, sa mani solia kina o Peresitedi Wilivote Uturavu na iBole oqo, ka a ciqomi ena Lotu ni sa dodonu ka da duavata kece kina ena 6 ni Okotova, 1890. A vu mai kina na kena muduki na vakamau vakalevu ena Lotu.
Ki Vua e Baleti Koya:
Me vaka ni sa vakau tiko yani mai Salt Lake City na itukutuku me baleta na ivadi vakapolitiki, ka ra sa tabaki raraba sara tu, ka tukuni kina na nodratou se qai vakauta walega oqo na Matabose ni veivaqaqai e Utah vua na Sekeriteri ni Veika ni Vanua ena dua na ripote, ni se vakayacori tikoga na vakamau vakalevu ka ni vasagavulu se sivia na mataqali vakamau vakaoqori a vakayacori e Utah me tekivu mai na June sa oti se ena loma ni yabaki sa oti, ka vakatalega kina ni ra sa dau vakatavuvulitaka, vakayaloqaqataka ka vakauqeta tiko e matanalevu na iliuliu ni Lotu na kena tomani tiko na vakatovotovotaki ni vakamau vakalevu—
Ia koi au, ena noqu itutu vaka-Peresitedi ni Lotu i Jisu Karisito ni Yalododonu Edaidai, au sa tukuna vakaidina sara eke, ena yalo ni veidokai, ni sega ni dina na veibeitaki oqori. Keimami sega sara ni vakavuvulitaka na veikaruwani se na vakamau vakalevu, keimami sega tale ga ni vakatara e dua me kitaka na ka oqo, ka’u sa cakitaka talega ni a vakayacori ena neimami Valetabu, se ena dua tale na vanua ena Vanua oqo na vasagavulu se sivia na vakamau vakalevu.
Sa ripotetaki e dua na kisi, ka ra tukuna kina o ira era veibeitaki tiko ni a vakayacori e dua na vakamau ena Vale ni Edaumeni mai Salt Lake City, ena vulaitubutubu ni yabaki 1889, ia au se sega ga ni kila rawa se o cei a qarava na kena cakacaka; se cava ga a vakayacori ena vuku ni ka oqo au sega ni kila. Ena vuku ni veibeitaki oqo, au a vakarota kina me basu kusarawa na Vale ni Edaumeni ka talaraki sobu sara.
Me vaka ni sa vakacurumi ena Boselawa ni matanitu na lawa e vakatabui kina na vakawati vakalevu, ka sa kacivaki kina ena mataveilewai e cake ni sa buli me lawa ni matanitu, au sa tukuna kina oqo na noqu inaki me’u muria na lawa oqori, ka’u na vakauqeti ira kina na lewe ni Lotu au liutaki ira me ra vakayacora vakakina.
E sega sara ni dua na ka ena noqu ivakavuvuli ki na Lotu se ena nodra ko ira na noqu itokani, ena gauna ka tukuni oqori, e rawa me tukuni se nanumi ni vakauqeta se vakayaloqaqataka na vakamau vakalevu; ia ni dua na iTalatala Qase ni Lotu e vakayagataka e dua na vosa ka kena irairai ni vakauqeta e dua na ivakavuvuli vakaoqori na kena irogorogo, sa na vakadodonutaki sara ena gauna vata ga. Ka’u sa kacivaka raraba kina oqo ni sa noqu ivakasala vei ira na Yalododonu Edaidai me ra kakua sara ni vakayacora e dua na vakamau e vakatabui ena lawa ni vanua.
Ko Wilivote Uturavu
Peresitedi ni Lotu i Jisu Karisito
ni Yalododonu Edaidai.
A qai kaya vakaoqo ko Peresitedi Loreniso Sinou:
“Au sa vakatura, me vaka ni da raici Wilivote Uturavu ni Peresitedi ni Lotu i Jisu Karisito ni Yalododonu Edaidai, ka sai koya duadua ga e vuravura sa tu vua ena gauna oqo na lewa ni cakacaka vakalotu ni veivauci, ka da raica ni sa tu vua na dodonu kece ena vuku ni itutu e tu kina me cauraka na iBole ka sa wiliki vei keda, ka a volai ena ika 24 ni Sepiteba 1890, ia me vaka ni da soqoni vata tiko vaka dua na isoqosoqo Lotu ena Koniferedi Raraba, eda sa ciqoma na nona ivakaro ena vuku ni vakamau vakalevu me sa dodonu ka da duavata kece kina.”
Salt Lake City, Utah, 6 ni Okotova 1890.
Veitikina Digitaki mai na Tolu na Vosa nei
Peresitedi Wilivote Uturavu
me baleta na iBole
Ena sega sara ni vakatara na Turaga vei au se vua e dua tale na tamata ena tu me Peresitedi ni Lotu oqo me liutaki kemuni ena sala tani. E sega ni vakakina na ituvatuva ni nona cakacaka. E sega ni vakaoqori na nona vakasama na Kalou. Kevaka au na via tovolea me’u kitaka vakakina, ena kauti au tani na Turaga mai na noqu itutu, ka na kitaka talega vakakina ko Koya vua e dua tale na tamata ena via kauti ira vakatani na luve ni tamata mai na ivakatakila ni Kalou kei na nodra itavi. (Ai ka 61 ni Koniferedi Raraba Vakayabaki ni Lotu, Moniti na ika 6 ni Okotova, 1890, Salt Lake City, Utah. A tabaki na kena itukutuku ena Deseret Evening News, Okotova 11, 1890, t. 2.)
Veitalia se ko cei e bula tiko se ko cei sa mate, se ko cei ga e kacivi me liutaka na Lotu oqo, me ra na liutaka ga ena nona veivakauqeti na Kalou Kaukauwa. Kevaka era na sega ni rawa ni kitaka vakakina, era na sega ga ni rawa ni kitaka. …
A qai vakaraitaki wale ga oqo vei au eso na ivakatakila, ka ra sa bibi sara vei au, ka’u sa na tukuna vei kemuni na ka sa tukuna vei au na Turaga. Me’u vakalesuya tale na nomuni vakasama ki na ka e vakatokai me ibole. …
Sa tukuna vei au na Turaga me’u taroga e dua na taro vei ira na Yalododonu Edaidai, sa tukuna talega vei au ko Koya ni kevaka era na vakarorogo ki na veika au tukuna vei ira ka sauma na taro e tarogi vei ira, mai na Yalo kei na kaukauwa ni Kalou, ena tautauvata na nodra isau ni taro, ka na tautauvata na ka era vakabauta ena vuku ni tikina oqo.
E vakaoqo na taro: Na sala cava e sala vinaka duadua me ra muria na Yalododonu Edaidai—me ra segata me ra vakatovotovotaka tikoga na vakamau vakalevu, ni sa saqata tu na lawa ni matanitu kei na nodra ile na onosagavulu vakacaca na milioni na tamata, ka na kovei na Valetabu kece sara, ka tarovi na veicakacaka vakalotu e dau caka kina, me baleti ira na bula kei ira na mate, ka vakakina na nodra tauri vakavesu na Mataveiliutaki Taumada kei na Le Tinikarua kei ira na iliuliu ni veimatavuvale ena Lotu, ka kovei na nodra iyau na tamata yadua, (e caka na veika oqori me muduki kina na ivakarau ko ya); se, ni da sa cakava oti ka sota kaya na veika eda sa sotava ena noda sa muria na ivakavuvuli me da sa muduka na ivalavala oqo ka talairawarawa ki na lawa, ia ena noda sa vakayacora vakakina eda sa vagalalataki ira kina na Parofita, iApositolo kei ira na tama me ra tiko ga e vale, me ra dusimaki ira tikoga kina na tamata ka qarava na itavi ni Lotu, ka ra laiva tikoga kina na Valetabu e ligadra na Yalododonu, me rawa ni ra qarava kina na veicakacaka vakalotu ni Kosipeli, me baleti ira na bula kei ira na mate?
Sa vakaraitaka vei au na Turaga ena raivotu kei na ivakatakila, na veika sara ga ena yaco kevaka eda sega ni muduka na ivalavala oqo. Kevaka eda a sega ni muduka, ke na sega na betena vei kemuni … na tamata kecega na valetabu oqo e Logan; ni sa na muduki na veicakacaka vakalotu kece ena vanua ko Saioni. Ena roboti Isireli taucoko na veilecayaki, ka ra na tauri vakavesu e vuqa na tamata. Sa na tara taucoko sara na Lotu na leqa oqo, eda na qai vakasaurarataki me da muduka. Ia oqo na taro, se me na muduki ena kena ivalavala oqo, se ena ivalavala sa vakatakila vei keda na Turaga, ka me da vagalalataki ira kina na noda Parofita kei na iApositolo kei ira na tama, kei na valetabu e ligadra na tamata, me rawa ni ra sereki kina na mate. E dua na iwiliwili levu era sa sereki mai na valeniveivesu ena vuravura ni yalo mai vei ira na tamata oqo, ka na toso tiko beka ga na cakacaka se sa na mudu? Oqori na taro au taroga vei kemuni na Yalododonu Edaidai. Sa vakatau ga vei kemuni. Au vinakata mo ni dui sauma ga na taro oqori. Au na sega ni sauma; ia au via vakabibitaka ga ni na vakadina oqori na ka eda sota kaya, kevaka eda sega ni muria na sala eda sa muria.
… Au a raica vakaidina na veika ena yaco, kevaka e sega ni vakayacori e dua na ka. Au a sa vakila makawa tiko mai na yalo ni ka oqo. Ia oqo ga na ka au via tukuna: Ke’u a sa laiva me kovei tani kece mai ligada na valetabu; Ke’u a sa lako ki valeniveivesu, ka ra lako talega kina na tagane kecega, kevaka a sega ni vakaroti au na Kalou ni lomalagi meu vakayacora na veika au a qai vakayacora; ia ni yaco mai na auwa me’u vakaroti kina me’u kitaka, sa matata vinaka tu vei au. Au a lako vua na Turaga, ka’u vola na veika e tukuna vei au na Turaga me’u vola …
Au sa laiva oqo vei kemuni mo ni qai vakasamataka ka lewa. Sa cakacaka vata tiko kei keda na Turaga. (Koniferedi ni iTeki na Kesi, Logan, Utah, Siga Tabu, Noveba 1, 1891. Tabaki na kena itukutuku ena Deseret Weekly, Noveba 14, 1891.)
Au sa na tukuna oqo vei kemuni na veika a vakatakilai vei au kei na ka a vakayacora na Luve ni Kalou ena ka oqo. … Ia me vaka sa bula na Kalou Kaukauwa, ke a yaco vakaidina na veika kece oqo, kevaka a sega ni tau yani na iBole. A ka oqo sa nanuma kina na Luve ni Kalou ni sa kilikili me tukuni vakamatata ki na Lotu, kei ira kecega na kai vuravura ena inaki e kila ga ko koya. A lewa na Turaga me tauyavutaki ko Saioni. Sa lewa ko koya me vakacavari na cakacaka ni valetabu oqo. Sa lewa tale ga me vakayacori tiko mada ena qakilo ni veiulunivanua oqo na cakacaka ni nodra vakabulai ko ira na bula tiko kei ira na sa mate. A sa lewa na Kalou Kaukauwa me kakua sara ni rawa na Tevoro na inaki oqo. Kevaka e rawa mo ni kila oqori, sai koya ga ko ya na kena idola. (Mai na dua na itukutuku ena ikaono ni soqoni ni kena vakatabui na Valetabu e Salt Lake, ena Epereli, 1893. Itukutuku Tabaki ni Lotu ni Vakatatabu, Vale ni Maroroi iTukutuku, Tabacakacaka ni iTukutuku ni Lotu, Salt Lake City, Utah.)


c: text/html

text: 2 Niu lako gona yani vei kemuni raveitacini, e sega ni noqu inaki meu vakadrukai kemuni ena noqu vosa+ se na noqu vuku niu vunautaka na ka vuni tabu+ ni Kalou.2 Au sega ni via vakamacalataka vei kemuni e levu na ka, na itukutuku ga kei Jisu Karisito kei na nona vakamatei ena kau.+3 Au malumalumu niu lako yani vei kemuni, au rere, au qai sautaninini vakalevu.4 Na ka au tukuna kei na ka au vunautaka e sega ni vosa ni veirawai ni vuku vakatamata, ia e vakaraitaki kina na kaukaua ni yalo tabu,+5 me yavutaki kina nomuni vakabauta ena kaukaua ni Kalou, sega ena vuku vakatamata.6 Eda tukuna na vuku vei ira era matua vakayalo,+ qo e sega ni vuku ni vuravura qo, se nodra vuku na iliuliu ni vuravura,* o ira era na vakarusai.+7 Ia eda tukuna na vuku ni Kalou, na vuku e vakaraitaki ena ka vuni tabu,+ na vuku e tabogo. E nakita tu mai na Kalou me cakava qo nira se bera ni basika na veika vakavuravura, qai cakava qori meda vakalagilagi kina.8 E sega ni dua na iliuliu ni veika vakavuravura* e kila na vuku qo.+ Ke ra kila ke ra sega ni vakamatea* na Turaga lagilagi.9 Ia me vaka e volai: “E sega ni raica na mata, e sega ni rogoca na daliga, e sega tale ga ni bucini ena loma ni tamata na ka sa vakarautaka tu na Kalou vei ira na lomani koya.”+10 E qai vakatakila+ ga vei keda na Kalou na ka kece qo ena yalona tabu,+ ni yalo tabu e dau dikeva na ka kece, na veika titobu mada ga ni Kalou.+11 O cei vei keda e kila na nona vakasama e dua tale? Sega ni dua, o koya ga. E sega tale ga ni dua e kila na vakasama ni Kalou, na Kalou ga.12 Ia e sega ni soli vei keda na yalo ni vuravura, na yalo ga ni Kalou,+ meda kila kina na ka e solia mai vakayalololoma na Kalou.13 Eda tukuna na ka kece qo, sega ena vosa e vakavulici ena vuku vakatamata,+ ena vosa ga e vakavulici ena yalo tabu,+ nida vakamacalataka na veika vakayalo ena vosa vakayalo.14 Ia na tamata vakayago e sega ni ciqoma na veika e vakatakila na yalo tabu ni Kalou, nira ka sesewa vua, e sega gona ni kilai ira, nira dikevi ga ena vakasama vakayalo.15 Ena yasana adua, na tamata vakayalo e vakadikeva na ka kece,+ e sega ga ni dua na tamata e vakadikevi koya.16 “O cei e kila na rai i Jiova* me vakasalataki koya?”+ Ia o keda e tiko vei keda na rai i Karisito.+

robotstxt: allowed

filter: keep


text:
Vakatotomuri Jiova na Kalou Dauveinanumi
“O Jiova, o Jiova, na Kalou dauyalololoma qai dauveinanumi.”—LAKO 34:6.
1. E vakasakiti vakacava na sala e vakatakilai koya kina o Jiova vei Mosese, cava e bibi kina?
DUA na gauna o Jiova a vakatakilai koya vei Mosese ena nona cavuta na yacana kei na nona itovo. Na imatai ni itovo e tukuna oya ni dauyalololoma qai dauveinanumi. (Wilika Lako Yani 34:5-7.) A rawa ni vakabibitaka o Jiova na nona kaukaua kei na vuku. Ia ni vinakata tiko o Mosese na nona veitokoni, e vakabibitaka ga na itovo e vakavotui kina na nona dau tu vakarau me vukei ira na nona tamata. (Lako 33:13) Vakacava, e sega ni uqeti iko nona tukuna na Kalou na itovo talei qori ni vakatauvatani kei na nona itovo tale eso? Ena veivosakitaki ena ulutaga qo na loloma, noda nanumi ira na vakararawataki se tusaqati kei na ka meda cakava mera vakacegui kina.
2, 3. (a) Na cava eda dauveinanumi kina? (b) Cava mo kauaitaka kina na ka e tukuna na iVolatabu me baleta na veinanumi?
2 Eda buli meda veiucui kei na Kalou. Ni dauveinanumi, e tiko tale ga vei keda na itovo qori. O ira mada ga na sega ni kila na Kalou dina era dauveinanumi. (Vkte. 1:27) Levu na itukutuku ena iVolatabu e vakavotui kina na dauveinanumi. Vakasamataki rau na saqamua rau mai veiba tiko e mata i Solomoni se o cei e tinana dina na gone. Ni vakatovolei rau o Solomoni ena nona vakarota me musuirua na gone, e laurai votu na nona dauveinanumi o koya e tinana dina na gone. E yavala me cakava kina e dua na ka, qai bolea me sa soli ga na gone vua na yalewa kadua. (1 Tui 3:23-27) Nanuma tale ga na luvei Fero yalewa e vakabulai Mosese. E kila ni gone qori e luvena e dua na Iperiu, e dodonu tale ga me mate, ia “dua na ka na nona lomani koya” qai vakatulewa me susuga me vaka ga e luvena.—Lako 2:5, 6.
3 Na cava mo kauai kina ena ulutaga qo e baleta tiko na dauveinanumi? Ni veiuqeti na iVolatabu meda vakatotomuri Jiova. (Efeso 5:1) Eda buli meda dauveinanumi, ia nida kawa ivalavala ca, e vakavuna meda dau nanumi keda ga. Eso na gauna e dredre meda vakatulewataka meda vukea eso tale se meda kauaitaka ga na ka me baleti keda. Dau dredre toka qori vei ira eso ena gauna mada ga qo. Ia na cava ena rawa ni vukei iko mo dau veikauaitaki tiko ga? Kena imatai, dikeva na sala e dauveinanumi kina o Jiova kei na nodra cakava qori eso. Kena ikarua, vakasamataka na sala o rawa ni vakatotomuria kina na ivakaraitaki ni Kalou, kei na yaga ni nomu cakava qori.
O JIOVA NA IVAKARAITAKI UASIVI NI DAUVEINANUMI
4. (a) Na cava e talai rau kina nona agilosi o Jiova i Sotoma? (b) Cava eda vulica ena italanoa baleti Loti kei rau na luvena?
4 Levu na gauna eda dau wilika nona dauveinanumi o Jiova. Vakasamataka na ka e cakava vei Loti. Na turaga yalodina qori e ‘rarawataka vakalevu’ na nodra ivalavala vakasisila na lewe i Sotoma kei Komora. E vakadeitaka na Kalou ni ganiti ira na tamata ivalavala dukadukali qori mera mate. (2 Pita 2:7, 8) E talai rau nona agilosi na Kalou me rau vakabulai Loti. Rau uqeti koya me dro tani mai na koro sa vakarau rusa. “A vakaberabera tiko ga o Loti, ia ena vuku ni loloma i Jiova vua, erau qai taura matua na ligana o rau na turaga oya, na liga i watina kei na ligadrau na luvena yalewa, erau qai kauti koya laivi mai kea qai biuti koya ena taudaku ni koro.” (Vkte. 19:16) E vakaraitaka qori ni kila vinaka tu o Jiova ni dau dredre eso na ituvaki era sotava nona dauveiqaravi era yalodina.—Aisea 63:7-9; Jeme. 5:11, vmr; 2 Pita 2:9.
5. E vukei keda vakacava na Vosa ni Kalou ena 1 Joni 3:17, meda dauveinanumi?
5 E dau vakaraitaka sara ga o Jiova ni dauveinanumi, e vakavulici ira tale ga na nona tamata mera cakava qori. Vakasamataka na lawa a soli vei ira na Isireli me baleta na kena vesu na nona isulu e dua me ivakadei ni dinau. (Wilika Lako 22:26, 27.) Ke dua e tawaveinanumi, ena saga me vesuka na nona isulu o koya e dinau, qai sega na ka e ubi koya kina ni sa moce. Ia e vakavulici ira nona tamata o Jiova mera kua ni dau cakava qori. Mera dauveinanumi na nona tamata. Vakacava e sega ni uqeti keda na ivakavuvuli ena lawa qori meda dauveinanumi tale ga? Se da via biuti ira tu na tacida mera curumi batabata, nida rawa ni vakacegui ira?—Kolo. 3:12; Jeme. 2:15, 16; wilika 1 Joni 3:17.
6. Na cava eda vulica ena nona vinakata o Jiova mera veisau na Isireli ivalavala ca?
6 O Jiova e dau nanumi ira na Isireli ena gauna mada ga era valavala ca kina. Eda wilika: “E vakasalataki ira tiko ga o Jiova na Kalou i tukadra ni talai ira na nona italai, e vakasalataki ira wasoma ni 2 Vei. 36:15) Vakacava eda na dau nanumi ira era na rairai veivutunitaka na nodra ivalavala ca, me vakadonui ira na Kalou? E sega ni vinakata o Jiova me dua e rusa ena veivakarusai sa roro tiko mai. (2 Pita 3:9) Me yacova na gauna e vakarusai ira kina na tamata ca na Kalou, meda tukuna tiko mada ga ena veinanumi na ivakaro qori.lomani ira na nona tamata kei na vanua e dau tiko kina.” (
7, 8. Na cava eratou vakabauta kina e dua na vuvale ni nanumi ratou o Jiova?
7 E levu na ivakaraitaki e laurai kina na nona dauveinanumi na Kalou. Vakasamataka na ka e yaco ena nona vuvale e dua na gonetagane yabaki 12 eda na vakatoka me o Milan. Qo e donuya tiko na gauna ni veicati vakamatatamata ena itekitekivu ni veiyabaki ni 1990. Ratou a vodo basi tiko mai Bosnia o Milan, o tacina, rau nona itubutubu, kei na vica na tacida me ratou gole i Serbia, ena dua na soqo ni tikina. Erau na papitaiso tale ga kina na nona itubutubu o Milan. Ia ni ratou yaco ena iyala ni vanua, era vakarota na sotia me ratou sobu ena vuku ni vanua eratou cavutu mai kina, ra vodo sara na vo ni tacida. Ni oti e rua na siga nodratou tiko e kea, e vakauitukutuku e dua na sotia vua nona iliuliu se cava me caka vei ratou. A tu sara ga e matadratou na sotia qori, era rogoca kece na kena isau, “Kauti ratou ga, vanalaki ratou!”
8 Ni se vosa tiko ga na sotia qori vei ira nona tamata, rau torovi ratou yani vakavuvale e rua na turaga rau qai kaya lo ga vei ratou ni rau iVakadinadina i Jiova. Rau a rogo italanoa ga vei ira na vodo basi tiko. Rau kaya sara vei Milan kei tacina me rau vodo ena nodrau motoka me ratou takosova na iyala ni vanua, ni sega ni dau dikevi na nodra pepa ni curuvanua na gone. Rau sa qai tukuna vei rau na itubutubu me rau muri e daku ni valeniyadra me ratou qai sota e tai kadua. E sega ni kila o Milan me dredre se me tagi ena vakatutu qori. Rau taroga sara na itubutubu: “Era na sega ni tarovi keirau?” Ia ni rau biubiu, era wadravi rau tu ga mai na sotia. Ratou mani sota vakaveiluveni ena tai kadua ni iyala ni vanua. Ratou gole sara ina vanua ena caka tiko kina na soqo ni tikina, ratou vakadeitaka ni sauma o Jiova na nodratou masu ni kere veivuke. Ia eda kila ena so na itukutuku vakaivolatabu ni so na gauna e sega ni yavala o Jiova me taqomaki ira nona dauveiqaravi. (Caka. 7:58-60) E kaya o Milan, “E vaka ga era vakamatabokotaki ira na sotia na agilosi qai vakabulai keitou o Jiova.”—Same 97:10.
9. Na cava e cakava o Jisu ni raica na kedra ituvaki na ilala era muri koya tiko? (Raica na imatai ni iyaloyalo.)
9 Eda rawa ni vuli vei Jisu. E nanumi ira na ilala e sotava nira “suivotu qai biu wale tu me vaka na sipi e sega na kena ivakatawa.” Na cava e cakava o koya ena ituvaki vakaloloma qori? E “vakavulici ira ena levu sara na ka.” (Maciu 9:36; wilika Marika 6:34.) E duidui sara ga nona itovo vei ira na Farisi, era sega ni via vukei ira na lewenivanua. (Maciu 12:9-14; 23:4; Joni 7:49) Vakacava o via vakatotomuri Jisu, mo vakani ira vakayalo na walokai tu?
10, 11. Vakacava e dodonu meda dauveinanumi tu ga ena veigauna? Vakamacalataka.
10 E sega ni tukuni tiko eke meda dauveinanumi ena ituvaki kece. Na nona dauveinanumi na Kalou e veiganiti ena ivakaraitaki vakaivolatabu sa tukuni oti mai. Ia e talaidredre o Tui Saula ni a nanuma ni dauveinanumi ena ka e cakava. E vakabulai Ekaki, na kedra meca na tamata ni Kalou, e vakabula tale ga na qelenisipi 1 Sam. 15:3, 9, 15.) Ni Turaganilewa yalododonu o Jiova, e kila vinaka na ka e tu e lomada, e kila tale ga na gauna veiganiti me vakaraitaka kina na veinanumi. (Lele 2:17; Isik. 5:11) Sa voleka qo me lewai ira kece na talaidredre. (2 Ces. 1:6-10) Qori e sega ni gauna me qai vakaraitaka kina nona dauveinanumi vei ira na tamata ca. Ena veiganiti nona lewai ira ni na vakaraitaka kina nona dauveinanumi vei ira na yalododonu, ni na vakabulai ira.vinaka duadua. E mani vakasivoi Saula o Jiova me kua ni Tui e Isireli. (
11 E matata vinaka ni sega ni noda itavi meda lewa o koya me rusa se vakabulai. Ia e dodonu meda cakava na ka kece eda rawata meda vukei ira kina. Eda na vakaraitaka gona vakacava na veinanumi e veiganiti? Vakasamataka e vica na sala qo.
BUCINA QAI VAKARAITAKA NA VEINANUMI E VEIGANITI
12. O na vakaraitaka vakacava na veinanumi ni o veivuke?
12 Dau veivuke ena veisiga. E vinakati vei ira na saga tiko mera vakatotomuri Jisu mera dau nanumi ira na nodra itokani kei ira na tacidra vakayalo. (Joni 13:34, 35; 1 Pita 3:8) Dua na ibalebale ni dauveinanumi oya meda “rarawa vata.” O koya e dauveinanumi ena uqeti me vakacegui ira na rarawa tu, de dua ena vukei ira ena veika dredre era sotava tiko. Qara na sala mo cakava kina qori! Kena ivakaraitaki, o rawa ni veivuke ena cakacaka ni vale, volivoli, lai sausaumi se so tale na ka.—Maciu 7:12.
13. Na itovo cava era vakaraitaka na tamata ni Kalou ni oti e dua na leqa tubukoso?
13 Veivuke ena vakacoko. Nodra rarawa o ira na vakaleqai ena leqa tubukoso e uqeta e levu mera dauveinanumi. Era kilai na tamata i Jiova nira dau veivuke ena gauna va qori. (1 Pita 2:17) A tiko e dua na tacida yalewa mai Japani ena vanua e vakacacani vakalevu ena uneune kei na ualoka ena 2011. E kaya ni “uqeti vakalevu qai vakacegui” ena nodra sasaga e levu na bole mai na veivanua e Japani kei vanuatani mera veivuke. E vola: “Na ka au sa mai raica e vakadeitaka ni o Jiova e dauveikauaitaki. Era dau veikauaitaki tale ga na iVakadinadina. Era masulaki keimami na mataveitacini e vuravura raraba.”
14. O na vukei ira vakacava na tauvimate kei ira na itabaqase?
14 Vukei ira na tauvimate kei ira na itabaqase. Nida raica na revurevu ni ivalavala ca i Atama vei ira eso tale, e uqeti keda sara ga meda dauveinanumi. Eda diva me vakaoti na tauvimate kei na bula vaqase. Eda masulaka gona me yaco mai na Matanitu ni Kalou. Ia ena gauna mada ga qo eda na cakava na ka meda vukei ira kina na vinakata tu na veivuke. Vakasamataka na ka e vola e dua na dauvolaivola me baleti tinana sa itabaqase sara, e dau guiguileca tale ga. Dua na siga e vakadukara na nona isulu. Ni se qai saga tiko me veisau, sa taqiri na lali e katuba. Qo e rua na tacida rau dau sikovi koya tiko. Rau tarogi koya ke vinakata na veivuke. E sauma: “Io, kerekere, sobo au sa madua sara ga.” Rau mani vukei koya me veisau. Rau caka ti, rau tiko tale vakalailai. Dua na ka nona vakavinavinaka o luvena tagane. E vola: “Au vakavinavinakataki rau vakalevu na iVakadinadina i Jiova. Rau cakava sara ga na ka rau vunautaka.” Vakacava, e uqeti iko na nomu nanumi ira na tauvimate kei ira na itabaqase, mo vukei ira ena kena levu o rawata mera bau vakacegui kina?—Fpai. 2:3, 4.
15. Na cava eda rawa ni cakava ena noda cakacaka vakavunau?
15 Dau veivuke vakayalo. Na leqa era sotava tu e levu kei na nodra lomabibi, e uqeti keda meda vukei ira vakayalo. Na sala vinaka duadua eda rawa ni cakava kina qori, oya nida vakavulici ira me baleta na Kalou kei na ka ena cakava na nona Matanitu vei keda na kawatamata. Dua tale na sala oya mera vulica ni ka vakavuku na kena muri na ivakatagedegede vakalou. (Aisea 48:17, 18) Vakacava o rawa ni vakaitavi vakalevu ena cakacaka vakaitalatala, ni dokai kina o Jiova qai laurai kina nomu dauveinanumi?—1 Tim. 2:3, 4.
ENA YAGA TALE GA VEI IKO!
16. Ena yaga vakacava vua e dua na nona dauveinanumi?
16 Era kaya na vuniwai ni vakasama ke o dauveinanumi o na bulabula vinaka kina, ena vinaka tale ga nomu veimaliwai. Ni o vukea eso era rarawa, o na marau vakalevu, o na vakanamata ina veigauna vinaka, o na sega ni galili, sega tale ga ni dau rai cala. Ena yaga vei iko na nomu dauveinanumi. (Efeso 4:31, 32) O ira na lotu vaKarisito era dau veivuke vakayalololoma, era raica ni vinaka nodra lewaeloma nira kila nira muria tiko na ivakavuvuli vakalou. E vukei ira qori mera itubutubu dau veikauaitaki, yalewa se tagane vakawati vinaka, ra itokani nuitaki tale ga. O ira na totolo mera vakaraitaka nodra veinanumi, era na vukei tale ga ena gauna era leqa kina.—Wilika Maciu 5:7; Luke 6:38.
17. Na cava o via bucina kina na itovo qo ni dauveinanumi?
17 Mo kua ni via bucina ga na itovo qo ni o kila ni na yaga vei iko. Na vuna bibi mo cakava kina qori ni o via vakatotomuri koya na iVurevure levu duadua ni loloma kei na dauveinanumi na Kalou o Jiova, o via vakacaucautaki koya tale ga. (Vkai. 14:31) E ivakaraitaki uasivi vei keda. Meda saga mada ga meda vakatotomuri koya vakavoleka nida uqeta na veilomani vakamataveitacini, me vinaka tale ga noda veimaliwai kei ira eso tale nida dauveinanumi.—Kala. 6:10; 1 Joni 4:16.


text:
WASE 86
Yali sa Qai Kune Tale
-
VOSA VAKATAUTAUVATA NI GONE CIDROI
A cavuta o Jisu na vosa vakatautauvata ni sipi kei na ilavo e yali ni se rairai tiko voli mai Peria ena tokalau ni Uciwai na Joritani. Eda vulica ena vosa vakatautauvata qori ni dodonu meda marautaka nona veivutuni e dua e valavala ca qai lesu vua na Kalou. Era vakalewai Jisu na Farisi kei na vunivola ni ciqomi ira na valavala ca. Vakacava era bau vulica e dua na ka na dauvakalelewa ena rua na vakatautauvata i Jisu? Era taura rawa na rai i Jiova me baleti ira na valavala ca era sa veivutuni? Sa qai cavuta o Jisu e dua na vosa vakatautauvata veiuqeti e vakabibitaki kina na lesoni qo.
E vakamacalataki ena vosa vakatautauvata e dua na tama e rua na luvena tagane. Na vosa vakatautauvata qo e baleti koya e gone. E dodonu mera vuli na Farisi, vunivola, kei ira na lewenivanua ena ka e tukuna o Jisu me baleti koya e gone ena vosa vakatautauvata. Ia me kauaitaki tale ga na ka e tukuna o Jisu me baleta na nodrau rai o tama kei na nona ulumatua. Koya gona, meda vakasamataki ratou kece na veitamani nida wilika tiko na vosa vakatautauvata i Jisu.
E tekivu o Jisu ena nona kaya: “E dua na turaga e rua tiko na luvena tagane. E kaya vei tamana o koya e gone, ‘Tamaqu, solia mada vei au na ivotavota ni yau e dodonu me noqu.’ Sa mani wasea vei rau na luvena na veika e taukena.” (Luke 15:11, 12) E se bula tiko o tamana, ia sa vinakata o gone me soli vua nona ivotavota me rawa ni lewa ga nona bula kei na veika e vakayagataka kina nona ivotavota.
E vakamacalataka o Jisu: “Oti e vica na siga, sa qai vakasosolo na luvena gone, e lako sara yani ina dua na vanua yawa. E lai vakasabusabutaka e kea nona iyau ena nona sa lai goleva e dua na ivakarau ni bula e torosobu sara.” (Luke 15:13) E sega ni dua na ka me leqataka e vale, ni lomani rau na luvena o tama qai karoni rau vinaka. Ia e biubiu o gone qai gole ina dua tale na vanua, e lai vakasabusabutaka e kea nona iyau ena marau vakasisila. Sa qai veisau na ituvaki me vaka e tukuna tarava o Jisu:
“Ni sa oti vinaka sara ga nona iyau, sa qai tatara e dua na dausiga levu ena vanua taucoko, tekivu vakila o koya na leqa. Tini sara me sa lai bolea me veiqaravi vua e dua na lewenivanua e kea, oti sa dau talai i veikau me lai vakatawa vuaka. E mani garova voli na kedra kakana na vuaka, ia e sega ni dua e solia vua e dua na ka.”—Luke 15:14-16.
Na Lawa ni Kalou e okata me manumanu tawasavasava na vuaka, ia qo sa vakatawa vuaka tu o gonetagane. Dua na ka nona walokai, mani kania na kedra na vuaka.c Ni sa sotava na leqa, sa qai “kilai yalona tale.” Cava sa qai cakava? E kaya e lomana: “Na kedra levu na tamata cakacaka nei tamaqu, era kana madrai e vo tale, ia o yau, au sa kolaiciba ena viakana! Au na tucake meu lesu vei tamaqu, au na kaya vua: ‘Tamaqu, au sa ivalavala ca i lomalagi, vei iko tale ga. E sega ni ganita meu vakatokai tale meu luvemu. Mo okati au ga meu nomu tamata cakacaka.’” E tucake sara me gole vei tamana.—Luke 15:17-20.
Na cava ena cakava o tamana? Ena cudruvi luvena ni a biubiu mai vale? Ena dokadoka qai sega ni veiciqomi? Vakacava ke luvemu qori, cava o na cakava?
KUNE TALE NA TAGANE A YALI
E vakamacalataka o Jisu na rai nei tama kei na ka e cakava: “Ni se yawa tu yani sa raici koya mai o tamana, e lomani koya sara ga. E cici yani, mokoti koya, qai reguca.” (Luke 15:20) De dua sa rogoca o tamana na vakasisila ni bula i luvena, ia e ciqomi koya ga. Era kaya na iliuliu ni Jiu nira kila ra qai sokaloutaki Jiova, ia vakacava era raica rawa ena vakatautauvata qo na nona rai na Tamada vakalomalagi me baleti ira na veivutuni? Era raica rawa ni ciqomi ira tale ga na veivutuni o Jisu?
Ni dau kauai o tama, e kila rawa mai na matararawa i luvena ni sa veivutuni. Ni vakaliuliu o tama me veikidavaki, e rawarawa kina ni tusanaka nona cala o gone. E tukuna o Jisu: “E qai kaya vei tamana: ‘Tamaqu, au sa ivalavala ca i lomalagi, vei iko tale ga. E sega ni ganita meu vakatokai tale meu luvemu.’”—Luke 15:21.
Sa qai vakaroti ira nona dauveiqaravi o tamana: “Totolo, dou kauta mai e dua na isulu balavu, na ka vinaka duadua, dou vakasulumi koya kina, me dua na mama e ligana, me vakaivava tale ga na yavana. Me kau tale ga mai na luvenibulumakau tagane uro, dou vakamatea meda kana, meda soqo, ni a mate na luvequ qo, sa qai bula tale, a yali tu, sa qai kune tale.” Era sa qai “marau.”—Luke 15:22-24.
Ia e tiko mai na iteitei na luvena qase. E tukuna o Jisu me baleti koya: “Ni sa voleka mai vale, e rogoca sara na ivakatagi kei na meke. E kaciva sara e dua na dauveiqaravi me taroga se cava e marautaki tiko. E sauma vua, ‘Sa lesu bula mai o tacimu, mani vakamatea o tamamu na luvenibulumakau tagane uro.’ E tuburi koya na cudru qai bese ni curu i vale. E lako mai tuba o tamana qai mai vakamasuti koya. E qai kaya vei tamana, ‘Raica! Vica vata na yabaki noqu qaravi iko tu, au sega ni beca vakadua nomu lewa, ia o sega ni solia mada ga vei au e dua na luve ni me meu kania vata kei ira noqu itokani. Ni yaco ga mai Luke 15:25-30.na luvemu qo, a vakasabusabutaka na nomu iyau kei ira na saqamua, o vakamatea sara vua na luvenibulumakau tagane uro.’”—
O cei era vaka na tuakai gone cidroi nira vakalewa nona dau lomani ira na tauvanua kei ira na valavala ca o Jisu? O ira na vunivola kei na Farisi. E cavuta o Jisu na vosa vakatautauvata qo nira vakalewai koya ni ciqomi ira na valavala ca. O koya e dau vakalewa nona yalololoma na Kalou, e dodonu me vakasamataka vakabibi na vosa vakatautauvata qo.
Sa qai tinia o Jisu nona vakatautauvata ena nona cavuta na vakamamasu nei tama vei luvena qase: “Luvequ, o dau tiko vata kei au e veigauna, na noqu iyau kece e nomu. E dodonu ga meda soqo, meda marau vakalevu ni a mate na tacimu qai bula tale, a yali tu sa qai kune tale.”—Luke 15:31, 32.
A sega ni vakamacalataka o Jisu na ka e vakayacora na tuakai gone cidroi. Ia ni oti na mate kei na vakaturi i Jisu, “era mai vakabauta tale ga e levu sara na bete.” (Cakacaka 6:7) De dua era wili tale ga e keri o ira na rogoca na vosa vakatautauvata i Jisu me baleta na gone cidroi. Io, e rawa nira kilai yalodra tale, ra veivutuni qai lesu vua na Kalou.
Eda vulica na tisaipeli i Jisu ena vakatautauvata qori ni ka vakayalomatua meda maliwai ira tiko ga na dauveiqaravi ni Kalou, ena karoni keda kina na Tamada dauloloma qai vakarautaka na ka eda gadreva. Meda kua ni biubiu meda gole ina “dua na vanua yawa” se qara na marau vakasisila.
Dua tale na ka eda vulica, ke da gole tani mai na sala ni Kalou, e bibi meda yalomalumalumu meda lesu vua na Tamada me rawa ni vakadonui keda tale.
Eda vuli tale ga ena nona veiciqomi o tama kei na nona veivosoti, vaka kina nona sega ni veiciqomi se veivosoti na tuakai gone cidroi. E bibi meda dauveivosoti na dauveiqaravi ni Kalou, meda ciqomi ira era lakosese ia era sa veivutuni dina ra qai lesu ina ‘vale i Tamadra.’ Io, meda marautaka ni sa ‘bula tale na tacida a mate,’ a “yali tu, sa qai kune tale.”


text:
Noveba 6-12
EMOSI 1-9
Sere 60 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Vaqarai Jiova Moni Bula Tiko ga Kina”: (10 min.)
[Me saravi na vidio iKau ni iVola i Emosi.]
Emo 5:4, 6—Meda vulica na veika me baleti Jiova da qai cakava na lomana (w04 15/11 24-25 ¶20)
Emo 5:14, 15—Meda ciqoma na ivakatagedegede i Jiova me baleta na ka vinaka kei na ka ca, da qai muria (jd-E 90-91 ¶16-17)
-
Vakekeli ena Vosa ni Kalou: (8 min.)
Emo 2:12—Eda rawa ni vakayagataka vakacava na ka e vulici ena tikinivolatabu qo? (w07 1/10 14 ¶8)
Emo 8:1, 2—Na cava e dusia na “sova vuata ni vulaikatakata”? (w07 1/10 14 ¶6)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Emo 4:1-13
GUMATUA ENA CAKACAKA VAKAITALATALA
Vakarautaka na Vakatutu ni Vula Qo: (15 min.) Mera vakaitavi na vakarorogo, yavutaki ena “Vakatutu.” Me saravi na vidio yadua, oti qai veivosakitaki na tikina bibi.
NODA BULA VAKARISITO
“Meda Maqosa Tiko ga ena Cakacaka Vakaitalatala—Veisikovi Lesu”: (15 min.) Mera vakaitavi na vakarorogo. Oti me saravi qai veivosakitaki na vidio e laurai kina nodrau veisikovi lesu tiko e rua na dautukutuku.
Vuli iVolatabu ni iVavakoso: (30 min.) kr “iWasewase 7—Yalayala ni Matanitu ni Kalou—Vakavoui na ka Kece,” wase 21 ¶1-7
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 143 kei na Masu


text:
ITUKUTUKU NI VUNAU ENA YABAKI SA OTI
iRogo
—iTukutuku Mai na Veiyasa i Vuravura
Vunau e Kenada
E vakadewataki na vidio Vuna mo Vulica Kina na iVolatabu ena walu na vosanivanua e Kenada, me laulau kina nodra vunau na tacida. Ena Okotova 2014, era gole na tacida ina dua na yasa i Kenada e vakatokai na Nunavik Arctic, voleka ni vuvale kece ena 14 na itikotiko era sarava na vidio ena vosa vakaInuktitut. E sivia na le 12,000 na lewenivanua ena itikotiko qori.
Qoroqoro na Manidia
A vakayacori ena Seviteba 2014 na soqo ni veimatanitu ena dua na rara ni qito e Seoul, Sauca Korea. Era marautaka na porokaramu e sivia na le 56,000. E vakavinavinakataka na manidia ni valenisarasara na nodra itovo vinaka na tacida kei na nodra veitokoni ena gauna ni soqo. E kaya: “E vinaka na nodra itovo o ira kece na tiko ena soqo. Au qoroya tale ga na nodra samaka na valenisarasara, e vinaka cake sara mai na nodra sasamaki na neitou ivakalesilesi. Au diva me va tale ga ya na nodra ivakarau ni cakacaka na neitou ivakalesilesi. Eda rawa ga ni tukuna nida daulotu dina ke da vakataki ira na iVakadinadina i Jiova.”
Veivakavulici o Jiova
A sega ni vakadonuya na matanitu o Suwiteni ena Me 2012, na nodra kerekere na tacida me soli tale ga vei irana veivuke vakailavo me vakataki ira na matalotu tale eso. A mani vakadonuya na iLawalawa Dauvakatulewa me kau ina mataveilewai na leqa qori.
E vakatulewataka na mataveilewai me caka e dua na veitarotarogi ni bera ni tauca na lewa. Era mani veivosakitaka rawa eso na tacida na taro era nanuma ni na tarogi kei na sala mera sauma kina. Na vakatovotovo qori a vakayacori ena dua na Vale ni Soqoni e Stockholm.
Ni caka tiko na vakatovotovo, e taqiri sara na lali ni katuba ni Vale ni Soqoni. E dolava na katuba e dua na tacida tagane qai raica e rua na goneyalewa, dua e yabaki 13, dua tale e yabaki 14. Erau kaya ni tiko eso na nodrau vakatataro me baleti keda na iVakadinadina i Jiova. E nanuma lesu na tacida ya: “Au via tukuna vei rau ni keimami osooso, keimami sega ni via vakasosani, me rau qai lesu mai ena dua tale na siga.”
Ia e mani nanuma na tacida me ratou sa veivosaki mada ga. E levu na nodrau taro na goneyalewa, erau taroga vakamatailalai eso na ka me baleta na veiletitaki ni veika e vauca na bula raraba kei na veidigidigi. Ni rau lesu na goneyalewa, e vakamacalataka sara na tacida vei ira na kena vo na nodrau taro kei na nona isaunitaro.
Ni vakayacori na veilewai ena siga tarava, era kurabui na tacida ni levu na ka e taroga na mataveilewai e tautauvata sara ga kei na nodrau taro na goneyalewa. E tukuna e dua na tacida e matataka na isoqosoqo: “Au sega ni bau rere niu duri tu e matadra na loya rogo ni vanua qo. Au kila ni tokoni keimami o Jiova ena veivakavulici a vakarautaka ena vukudrau na goneyalewa.”
E tokoni keimami na mataveilewai, qai tukuni ina matanitu me veisautaka na nona vakatulewa.
Nona Cau na Taga Raisi
E vakaitikotiko e Haiti o Ken, e dua na gonetagane yabaki ono. Dua na ka nona marau ni rogoca sa vakarau tara na nodra Vale ni Soqoni vou. E cakava sara e dua na nona kato ni cau, lai vunitaka toka ena nona rumu. Sa qai biuta tiko kina na ilavo rau solia na nona itubutubu me vakayagataka e koronivuli. E cakava toka qori me yacova na nodratou yaco yani na timi ni tarataravaki. Ni lai solia vei ratou na nona kato ni cau, na ilavo e toka e loma e rauta sara ga e dua na taga raisi. E laukana tiko ena vanua ni tarataravaki me vica na siga na raisi a cautaka o Ken.
Nona Lewa na Turaganivalu
Ena vuku ni kena veitauvi na mate na Ebola ena yabaki sa oti, e vinakati na ivolatara me qai curu kina e dua ena veivanua e Sierra Leone. Kena ivakaraitaki, e vinakati mera yadua na ivakatakilakila kei na ivolatara na ivakatawa ni tabacakacaka, vaka kina na lori e usana na ivola vakaivolatabu kei na so tale na ivola vei ira na mataveitacini ena veivanua ya. Na iyaya tale ga e via vakauta na Komiti ni Vakacoko me vaka na ivakarau ni katakata (thermometer), wainimate, kei na kakana e vinakati me vakaivolatara.
Dua na ituvaki era sotava na tacida e veivakayaloqaqataki dina. Era kerea e 34 na ivakatakilakila kei na 11 na ivolatara ni lori, ia e vakatau vua na turaganivalu na vakadonui ni nodra kerekere. Erau lai raica sara na turaganivalu e rua na tacida tagane mai na valenivolavola ni tabana. A nanumi ni sa na rawa ena siga ya na ivakatakilakila kei na ivolatara. E ka ni rarawa ni yali nodra ivola ni kerekere na mataveitacini. A tukuni vei rau na tacida me rau lai vaqaqara ena ibinibini ivola ni kerekere e tu e kea, ia erau sega ni kunea. E tukuna sara vei vunivola o turaganivaluni sa na sogo na nona ofisi, ena qai laurai tale na ivola ni kerekere ni oti e rua na macawa. Erau masu lo vei Jiova na tacida me rau kerea na nona veivuke. E tarogi rau sara na tacida na turaganivalu: “E vica na ivakatakilakila kei na ivolatara drau vinakata?” Ni rogoca na kena levu, e tucake sara ga o turaganivalu qai kailavaka: “Sa rui levu tale qori!”
Erau vakamacalataka na tacida na veika e vauci ena noda cakacaka, kei na yaga ni iyaya ni vakacoko ena kena valuti na mate na Ebola. E vakasama o turaganivalu, qai tukuna vei nona vunivola: “Solia vei rau na ka kece erau vinakata.”


text:
Taro na Dauwiliwili
Vakacava e tukuna tiko o Paula ena 1 Korinica 15:29 nira papitaiso sara ga eso na lotu vaKarisito ena gauna ya ena vukudra na mate?
Sega, e sega ni bau tukuni qori ena iVolatabu se me laurai ena ivolatukutuku makawa.
Na kena vakadewataki na tikinivolatabu qori ena levu na iVolatabu, era lai nanuma kina eso ni dau caka na papitaiso ena vukudra na mate ena gauna i Paula. Kena ivakaraitaki: “Kevaka sa sega na tucake tale mai na mate, na cava era na cakava ko ira era papitaisotaki ena vukudra na mate?”—Veiyalayalati Vou.
Ia dikeva na ka erau tukuna e rua na vuku ni iVolatabu. E kaya o Dr. Gregory Lockwood, ni sega ni dua na ivakadinadina ena iVolatabu se na ivolatukutuku makawa ni a caka na papitaiso “ena vukudra na mate.” E tautauvata qori kei na ka e vola o Parofesa Gordon D. Fee: “E sega ni laurai ena iVolatabu se na ivolatukutuku makawa ni a caka e dua na mataqali papitaiso va qo. E sega ni bau tukuni ena Veiyalayalati Vou, e sega tale ga ni dua na ivakadinadina nira cakava qori na lotu vaKarisito taumada, se dua na isoqosoqo lotu vaKarisito (orthodox) e tauyavu ena veisenitiuri e tarava.”
E kaya na iVolatabu ni nodra itavi na imuri i Jisu ‘mera vakavulici ira na lewe ni veivanua kece ga mera tisaipeli, papitaisotaki ira qai vakavulici ira mera muria na ka kece e vakarota.’ (Maciu 28:19, 20) Me rawa gona ni dua e papitaiso me tisaipeli, ena vinakati me vulica na veika me baleti Jiova kei Luvena, me vakabauti rau, talairawarawa tale ga. Ena sega ni rawa ni cakava qori e dua sa mate, se sa davo tu ena ibulubulu, ena sega ni rawa ni cakava tale ga qori na lotu vaKarisito ena vukudra na mate.—Dauv. 9:5, 10; Joni 4:1; 1 Kor. 1:14-16.
Na cava gona e vakaibalebaletaka tiko o Paula?
Era kaya eso e Korinica nira na sega ni vakaturi na mate. (1 Kor. 15:12) E vakacala o Paula na rai qori. E kaya ni voleka ni mate e veisiga. E macala ni sega ni mate o Paula. A sotava e levu na ituvaki leqataki, ia e nuidei ni na vakaturi ena gauna e mate kina me vakataki Jisu, me dua na kabula vakayalo kaukaua.—1 Kor. 15:30-32, 42-44.
E bibi mera kila na lotu vaKarisito lumuti e Korinica nira na vakatovolei e veisiga, era na mate mada ni bera nira vakaturi. Nira “papitaiso vei Karisito Jisu,” e kena ibalebale tale ga nira na “papitaisotaki ina nona mate.” (Roma 6:3) Kena ibalebale era na vakatovolei tale ga me vakataki Jisu me yacova nira mate, era na qai vakaturi mera bula i lomalagi.
Oti e sivia ni rua na yabaki na nona papitaiso o Jisu ena wai, e kaya vei rau na nona yapositolo: “Drau na papitaiso tale ga ena papitaiso au papitaiso kina.” (Mari. 10:38, 39) Qori e sega ni dusia nona papitaiso ena wai. E tukuna tiko o Jisu ni nona yalodina vua na Kalou ena lai tini sara ena nona mate. E vola o Paula nira na “rarawa vata” na lotu vaKarisito lumuti me rawa nira qai “vakalagilagi vata.” (Roma 8:16, 17; 2 Kor. 4:17) Kena ibalebale era na mate mada, me rawa nira qai vakaturi mera bula i lomalagi.
Qo gona na vakadewa donu ni ka e tukuna o Paula: “Ke sega, na cava era na cakava o ira na papitaisotaki mera mate? Ke ra sega sara ga ni vakaturi na mate, na cava mera papitaisotaki kina mera mate?”


text:
Hanoi
Hanoi na koroturaga mai Vietnam. E kovuta e dua na iwasewase ni 3,358.6 lomanibai kilomita (1,297 sq mi). Sai koya na ikarua ni siti levu duadua ena Vietnam, e sivia ni 8 million na iwiliwili ena loma ni siti dodonu kei na so na iwiliwili ni 20 millioni ena loma ni Metropolitan vanua. Ena loma ni uto na Uciwai Damudamu Bucabuca, na valenivolavola ni veika vakabisinisi, vakavanua, kei na vuli ni Vualiku Vietnam. Dua na ka e namaki lotutaki GDP ni US$32.8 bilioni me baleta na 2018, sai koya na ikarua ni iwasewase ni veikavakailavo veivanua ni Vietnam, oti Ho Chi Minh Siti.


text:
Veivakavulici na Qase ni iVavakoso ena Qaravi iTavi
“Na ka o rogoca vei au . . . , mo tukuna qo vei ira na tagane yalodina.”
1. (a) Na cava era dau kila na dauveiqaravi ni Kalou me baleta na veivakavulici, e yaga vakacava qori nikua? (b) Na cava eda na veivosakitaka ena ulutaga qo?
ERA dau kila tu na dauveiqaravi ni Kalou ni yaga vakalevu na veivakavulici. Na peteriaki o Eparama e “soqoni ira sara na nona tamata era vakavulici ena vala” mera vakabulai Loti, ra qai qaqa. (Vkte. 14:14-16) Ena gauna i Tui Tevita, o ira na daulagasere ena vale ni Kalou “era vakavulici mera sere vei Jiova,” mera vakalagilagi koya. (1 Vei. 25:7) Nikua, eda vala tiko vakayalo kei Setani kei ira nona ilala. (Efeso 6:11-13) Ena gauna vata qori, eda saga tale tiko ga meda vakalagilagi Jiova. (Iper. 13:15, 16) Koya gona, me vakataki ira na dauveiqaravi ni Kalou ena gauna makawa, e bibi meda vakavulici. Ena ivavakoso, e nuitaki ira na qase o Jiova mera dau vakavulici ira eso tale. (2 Tim. 2:2) Na iwalewale cava era na vakayagataka na qase matua mera vakavulici ira na tagane mera rawata na ivakatagedegede mera qarava kina na qelenisipi?
VAKAUKAUATAKI VAKAYALO O KOYA E VULI
2. Ni bera ni vakavulici e dua na tacida tagane, na cava ena cakava na qase? Na vuna?
2 Ni o dua na qase ni ivavakoso, o vaka tiko na dauteitei. Ni bera ni tea na sore ni itei, ena biuta rawa na maniwa ena qele me rawa ni bulabula kina. Ni bera tale ga ni o vakavulica e dua na tacida tagane e sega ni matau na qaravi itavi, e bibi mo wasea rawa vua eso na ivakavuvuli vakaivolatabu me uqeti koya me ciqoma na veivakavulici.
3. (a) Ena vakayagataki vakacava na Marika 12:29, 30 ena veivosaki kei koya e vuli? (b) Ena yaga vakacava vei koya e vuli ni masulaki koya na qase?
3 Mo kila na sala e uqeta kina na nona rai se ivakarau e dua na tacida tagane na ka dina, o rawa ni tarogi koya, ‘E veisautaka vakacava nomu bula na nomu yalataki iko vei Jiova?’ Na taro qori ena rawa ni tini ena dua na veivosaki vinaka me baleta na vuna eda qaravi Jiova kina mai vu ni lomada. (Wilika Marika 12:29, 30.) E rawa ni o masu ni oti nomudrau veitalanoa, ni o kerea na yalo tabu i Jiova me vukei koya ena ka e vakavulici kina. Ena uqeti koya dina na tacida qori ni o masulaki koya!
4. (a) Tukuna eso na ivakaraitaki vakaivolatabu ena uqeti koya e vuli me toso vakayalo. (b) Na isausau cava me nanuma tiko na qase ni ivavakoso ni vakavulica tiko e dua?
4 Ena itekitekivu ni veivakavulici, dikeva vata kei na tacida e vuli eso na itukutuku ena iVolatabu me raica kina na bibi ni yalorawarawa, me nuitaki qai yalomalumalumu. (1 Tui 19:19-21; Niem. 7:2; 13:13; Caka. 18:24-26) E yaga dina na itovo qori vei koya e vuli me vaka ga ni yaga ina qele na maniwa Ena vakatotolotaka nona tubu vakayalo. E kaya e dua na qase ni ivavakoso mai Varanise o Jean-Claude: “Na noqu isausau ni veivakavulici oya meu vukei koya e vuli me matua vakayalo. Au dau vaqara na gauna veiganiti me keirau wilika vata e dua na tikinivolatabu me rawa ni ‘dolava na matana na veika veivakurabuitaki’ ena Vosa ni Kalou.” (Same 119:18) Na cava eso tale na sala ena vakaukauataki kina vakayalo o koya e vuli?
VAKATUTUTAKA NA ISAUSAU VAKAYALO—TUKUNA NA VUNA
5. (a) Na cava e bibi kina me veivosakitaki kei koya e vuli na isausau vakayalo? (b) Na cava e bibi kina vei ira na qase mera vakavulica e dua ni se gone? (Raica na ivakamacala e ra.)
5 Tarogi koya e vuli, ‘Na cava soti nomu isausau vakayalo?’ Ke se sega ni tekia e dua na isausau, vukei koya me tekia e dua e rawa ni sauva. Tukuna vua na isausau vakayalo o tekia ena dua na gauna kei na marau o vakila ni o sauva. E iwalewale rawarawa sara qo, ia e yaga dina. E nanuma lesu o Victor e dua na qase ni ivavakoso mai Aferika, e painia tale ga: “Niu se gone, e maqosa dina nona vakatarogi au e dua na qase me baleta noqu isausau. Na taro qori e uqeti au meu vakasamataka vinaka noqu cakacaka vakaitalatala.” Era dau vakabibitaka na qase matua mera vakavulici na tacida tagane nira se gone, de dua nira se itabagone, me soli vei ira na itavi ena ivavakoso e ganita nodra yabaki ni bula. Ena vukei ira qori me dei tiko ga ena nodra vakasama na isausau vakayalo nira sa yacova na yabaki ni bula vakaitabagone e levu kina na ka ni veivakawelei.
6. Na cava e vakabibitaka o Jisu ena iwalewale ni nona veivakavulici?
Maciu 28:18, 19) O na vakatotomuria vakacava na iwalewale ni veivakavulici i Jisu?6 E rawa ni o uqeti koya tale ga e vuli tiko me veiqaravi ni o tukuna vua na ka me cakava kei na vuna me cakava kina. Ni o yavutaka vinaka nomu ivakamacala, o sa vakatotomuria tiko na Qasenivuli Levu o Jisu. Kena ivakaraitaki, ni bera ni vakaroti ratou nona tisaipeli o Jisu me ratou veivakatisaipelitaki, e tukuna vei ratou na vuna me ratou talairawarawa kina. E tukuna: “Sa soli vei au na lewa kece mai lomalagi kei vuravura.” E tomana tale: “Ni lako moni vakavulici ira na lewe ni veivanua kece ga mera noqu tisaipeli.” (
7, 8. (a) Era na vakatotomuria vakacava na qase nikua na iwalewale ni veivakavulici i Jisu? (b) Na cava e bibi kina me dau vakavinavinakataki o koya e vuli? (c) Na vakatutu cava ena yaga vei ira na qase nira vakavulici ira na tacida tagane? (Raica na kato “ iWalewale ni Veivakavulici.”)
7 Vakaraitaka vei koya e vuli ni yavutaki ena iVolatabu na ka e kerei me cakava. O sa vakavulici koya tiko me yavutaka nona rai ena ivakavuvuli vakaivolatabu. Kena ivakaraitaki, o tukuna vua e dua na tacida tagane me raica me dau savasava tu ga na matamata ni Vale ni Soqoni, me kua ni yaco tale ga kina na vakacalaka. Dikeva na Taito 2:10 qai vakamacalataka vua ni itavi e qarava me vakavinakataki kina na Vale ni Soqoni e “vakacaucautaki kina na ivakavuvuli ni noda iVakabula, na Kalou.” Rawa ni o tukuna vua me dau nanumi ira na itabaqase ena ivavakoso, kei na sala e yaga kina vei ira na nona qarava na itavi oya. Na veivosaki va qori e tiki ni veivakavulici, ena vukei koya me raici ira vakabibi na mataveitacini, sega ni ka e vakaroti vua. Ena marautaka o koya ni raica ni yaga vei ira na mataveitacini ena ivavakoso na itavi e qarava.
8 Kena ikuri, vakavinavinakataka nona sasaga ni muria na ka o vakatututaka. Na cava e bibi kina qori? Nomu vakavinavinakataki koya mai vu ni lomamu ena vakabulabulataki koya, me vaka ga na yaga ni wai ena kau.—Vakatauvatana Maciu 3:17.
IKURI NI ITAVI
9. (a) Na cava mera cakacaka tale kina vakaukaua na qase ena veivanua vutuniyau? (b) Na cava era sega ni vakabibitaka kina na ka dina eso na gonetagane?
9 Ena rairai vinakati vei ira na qase ena
10, 11. (a) Rawa ni vukei vakacava e dua na tacida e sega ni via qaravi itavi me veisautaka nona rai? (b) Na tikinivolatabu cava e rawa ni veivosakitaki kei koya e dua na qase, na vuna? (Raica na ivakamacala e ra.)
10 Ena vinakati na sasaga kei na yalovosovoso me veisautaki na nona rai e dua e sega ni via qaravi itavi. E rawa ni veisau na nona rai. Me vaka na nona saga na dauteitei me vakadodonutaka na kau e tubu vakababa, o rawa ni vukei ira vakamalua mera raica ni bibi mera veisautaka na nodra rai me baleta na itavi. Ena sala cava?
11 Mo saga mo drau veitokani kei na tacida qori. Vukei koya me raica ni yaga ena ivavakoso. Ni toso tiko na gauna, veivosakitaka kei koya eso na tikinivolatabu me vakasamataka kina na nona yalayala vei Jiova. (Dauv. 5:4; Aisea 6:8; Maciu 6:24, 33; Luke 9:57-62; 1 Kor. 15:58; 2 Kor. 5:15; 13:5) O rawa ni tarogi koya, ‘Na cava o masulaka vei Jiova ni o yalataki iko vua?’ Mo uqeti koya ni o taroga, ‘Na cava o nanuma me baleta na rai i Jiova ena gauna o papitaiso kina?’ (Vkai. 27:11) ‘Na cava na rai i Setani?’ (1 Pita 5:8) Kua ni beca na yaga ni kena wiliki eso na tikinivolatabu digitaki vinaka, ni rawa ni uqeti koya vakalevu.
MONI YALODINA O KEMUNI NA VULI
12, 13. (a) Na itovo cava e vakaraitaka o Ilaisa ni vakavulici? (b) E vakalougatataka vakacava o Jiova nona yalodina o Ilaisa?
12 Vakacava, e bibi na nomuni veitokoni na tacida gone? Na itovo cava ena vukei kemuni? Me saumi qori, meda dikeva mada eso na ka e sotava e dua ni vakavulici ena gauna makawa.
13 Voleka ni 3,000 na yabaki sa oti, na parofita o Ilaija e kerea na gonetagane o Ilaisa me nona dauveiqaravi. E sega ni bera nona ciqoma na veisureti o Ilaisa, mani qaravi Ilaija ena yalodina ni vakayacora na itavi lalai. (2 Tui 3:11) Ni oti e ono na yabaki na veivakavulici, e kila o Ilaisa ni sa voleka ni cava nona cakacaka o Ilaija e Isireli. E kerei Ilaisa o Ilaija me kua ni muri koya tiko, ia e vakatolu nona tukuna o Ilaisa vei Ilaija: “Au na sega ni biuti iko.” E sega ni via biuta na nona qasenivuli. E raica o Jiova nona yalodina qai vakalougatataki koya ni vakatara me raica nona biubiu vakatubuqoroqoro o Ilaija.—2 Tui 2:1-12.
14. (a) Era na vakatotomuri Ilaisa vakacava nikua o ira na vuli? (b) Na cava e bibi kina me yalodina o koya e vuli?
14 O na vakatotomuri Ilaisa vakacava nikua? Kua ni tu suka ni ciqoma na itavi, wili kina na itavi lalai. Raici nomu qasenivuli me dua na itokani, vakaraitaka nomu vakavinavinakataka na ka e cakava ena vukumu. Na ka o cakava e via vaka ga o tukuna tiko vua: “Au na sega ni biuti iko.” Koya e bibi sara, mo yalodina ni o qarava
VEIDOKAI
15, 16. (a) E vakaraitaka vakacava o Ilaisa ni doka nona qasenivuli? (Raica na imatai ni yaloyalo.) (b) Na cava era vakadeitaka na itokani parofita nei Ilaisa me baleti koya?
15 Na itukutuku kei Ilaisa e vakaraitaka tale ga na sala mera dokai kina na qase matua. Rau a lesu tiko mai o Ilaija kei Ilaisa na nodra sikovi eso na parofita e Jeriko, rau gole sara yani ina Uciwai na Joritani. Mani “taura sara o Ilaija na nona isulu ni parofita, e lobia qai mokuta kina na wai mani tawase.” Rau takosova na vanua mamaca, “ni rau lako tiko erau veivosaki tale tiko ga.” E sega ni nanuma o Ilaisa ni sa kila kece tu na ka ena gauna qo. E tugana i lomana na vosa kece i nona qasenivuli ni bera ni rau veitalatala. E qai lako cake ena covulaca o Ilaija. Ni sa lesu tale ina Joritani o Ilaisa, e mokuta na wai ena isulu nei Ilaija, e kaya: “I vei o Jiova na Kalou i Ilaija?” E tawase tale na wai.
16 O bau raica rawa ni tautauvata na imatai ni cakamana nei Ilaisa kei na iotioti ni cakamana i Ilaija? Na cava eda vulica kina? Ni sa na liutaka na veiqaravi o Ilaisa, e sega ni nanuma me veisautaka na ivakarau ni nona veiqaravi. E tomana tiko ga na ivakarau ni nona cakacaka vakaitalatala o Ilaija, e vakaraitaka qori ni dokai nona qasenivuli. Na ivakaraitaki ni veidokai qori e vakadeitaki ira nona itokani parofita. (2 Tui 2:15) Ena 60 na yabaki ni nona veiqaravi vakaitalatala na parofita o Ilaisa, e uqeti koya o Jiova me cakava e levu tale na cakamana ni vakatauvatani vei Ilaija. Na cava oni rawa ni vulica na vuli tiko nikua?
17. (a) Era na vakatotomuri Ilaisa vakacava na tacida era vuli tiko nikua? (b) Ena vakayagataki ira vakacava na tagane yalodina o Jiova?
17 Ni lesi vei iko na itavi ena ivavakoso, kua ni nanuma ni qori sa ivolatara mo veisautaka na ka e dau caka tu e liu. E dau caka na veisau me yaga ena ivavakoso salavata kei na veidusimaki ni isoqosoqo i Jiova, ia e sega ni yavutaki ena nomu nanuma ga. Me vakataki Ilaisa, na ka e cakava e uqeti ira nona itokani parofita, e dokai Ilaija ni muria tiko ga na ivakarau ni nona veiqaravi. O rawa tale ga ni uqeti ira nomu itokani vakabauta qai dokai ira na qase matua ni o muria tiko ga nodra ivakarau ni veiqaravi e yavutaki ena iVolatabu. (Wilika 1 Korinica 4:17.) Ni sa toso tiko na nomu veiqaravi, sega ni vakatitiqataki ni o na muria na veiveisau ena yaga ena ivavakoso me toso vata tiko kei na isoqosoqo i Jiova. Me vakataki Ilaisa, ena rawa ni vakayagataki kemuni na tagane yalodina o Jiova moni qarava e levu sara na itavi ni vakatauvatani kei ira na nomuni qasenivuli.—Joni 14:12.
18. Na cava e bibi kina nikua nodra vakavulici na tacida tagane ena ivavakoso?
18 E nuitaki ni na uqeta e levu na qase ni ivavakoso na vakatutu ena ulutaga qo kei na ulutaga sa oti mera tikica na gauna mera vakavulici ira kina na tacida tagane. Mera ciqoma mada ga na veivakavulici va qori na tacida tagane era rawata na kena ivakatagedegede, mera vakayagataka vinaka nira qarava na qelenisipi nei Jiova. Ena taqomaki tiko ga na ivavakoso e vuravura taucoko nira cakava qori, ena vukei keda yadudua tale ga meda yalodina tiko ena gauna vakairogorogo sa tu qo e matada.
^ para. 5 Ke laurai ni sa matua vakayalo e dua na itabagone, e yalomalumalumu, e rawata tale ga eso na ivakatagedegede vakaivolatabu, sa rawa ni ratou vakatututaka na qase me dua na dauveiqaravi ni ivavakoso, ke se bera mada ga ni yabaki 20.—1 Tim. 3:8-10, 12; raica na Vale ni Vakatawa vakavalagi ni 1 Julai, 1989, tabana e 29.
^ para. 11 O rawa ni okata ena nomu ivakamacala na tikina ena Vale ni Vakatawa 15 Epereli, 2012, tabana e 14-16, parakaravu 8-13; kei na “Tiko ga ena Loloma ni Kalou,” wase 16, parakaravu 1-3.


text:
Feperueri 29–
Maji 6
ESITERI 1-5
Sere 86 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Yaloqaqa o Esiteri me Tokoni Ira na Tamata ni Kalou”: (10 min.)
[Me saravi na vidio iKau ni iVola i Esiteri.]
Esi 3:5-9—Via vakawabokotaki ira na tamata ni Kalou o Emani (ia 131 ¶18-19)
Esi 4:11–5:2—Bolemate o Esiteri ni dei na nona vakabauta (ia 125 ¶2; 134 ¶24-26)
-
Vakekeli ena Vosa ni Kalou: (8 min.)
Esi 2:15—E vakaraitaka vakacava o Esiteri ni yalomalumalumu, e lewa matau tale ga? (w06 1/3 9 ¶7)
Esi 3:2-4—Na cava e rairai bese kina ni cuva vei Emani o Motekai? (ia 131 ¶18)
Na cava au vulica me baleti Jiova ena wili iVolatabu ni macawa qo?
Na tikina cava au rawa ni vakayagataka ena cakacaka vakaitalatala?
-
Wili iVolatabu: Esi 1:1-15 (Me kua ni sivia na 4 na miniti)
GUMATUA ENA CAKACAKA VAKAITALATALA
iMatai ni Veisiko: (Me kua ni sivia na 2 na miniti) Vakamacalataka na brochure Vakarorogo Vua na Kalou. Me dua na yavu ni veisikovi lesu.
Veisikovi Lesu: (Me kua ni sivia na 4 na miniti) Me vakatasuasuataki nona lesuvi e dua e taura na brochure Vakarorogo Vua na Kalou, me veivosakitaki na tabana e 2-3. Me dua na yavu ni veisiko e tarava.
Vuli iVolatabu: (Me kua ni sivia na 6 na miniti) Me vakatasuasuataki na vuli iVolatabu ena tabana e 4-5 ni brochure Vakarorogo Vua na Kalou mo Bula Tawamudu, ni a taura na itaukeinivale ena imatai ni veisiko. (km 7/12 3 ¶4)
NODA BULA VAKARISITO
Sere 71
Veika e gadrevi ena ivavakoso: (10 min.)
Sa Yaga Tiko Vei Iko na iTuvatuva kei na iVola ni Soqoni Vou?: (5 min.) Mera vakaitavi na vakarorogo. Sureti ira mera vakamacalataka na yaga ni soqoni vou qo ena loma ni macawa. Uqeti ira kece mera vakavakarau vinaka me yaga vei ira.
Vuli iVolatabu ni iVavakoso: ia wase 10 ¶1-11, kato ena t. 86 (30 min.)
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 149 kei na Masu


text:
E Tautauvata na Lotu Kece? E Vakadonuya Kece na Kalou?
Kena iSau Vakaivolatabu
Sega, e duidui na lotu. E tu ena iVolatabu e levu na ivakaraitaki ni lotu e sega ni taleitaka na Kalou. Era umani kece ena rua na iwasewase qo.
Kena imatai: Sokaloutaka na kalou lasu
E volai ena iVolatabu na vosa me vaka na “ka lasu,” “ka wale,” kei na “tawayaga” me vakamacalataka na sokaloutaki ni kalou lasu. (Jeremaia 10:3-5; 16:19,20) Na Kalou o Jiova a e vakarota na matanitu makawa o Isireli: “Me kua ni dua tale na nomu kalou, o yau duadua ga.” (Lako Yani 20:3, 23; 23:24) E “waqa na cudru i Jiova” nira sokaloutaka na Isireli na kalou tani.”?—Tiko Voli Mai na Lekutu 25:3; Vunau ni Soro 20:2; Dauveilewai 2:13, 14.
E sega ni veisau na rai ni Kalou me baleta na kena sokaloutaki na veika e ‘vakatokai me kalou.’ (1 Korinica 8:5, 6; Kalatia 4:8) E vakaroti ira na via sokaloutaki koya mera kua ni veitokani kei ira na lotu lasu, e kaya: “Ni lako tani mai na kedra maliwa, ni tawasei kemuni.” (2 Korinica 6:14-17) Na cava e vakarota kina meda cakava qori ke tautauvata na lotu kece ra qai qaravi koya?
Kena ikarua: iVakarau ni sokalou e sega ni vakadonuya
Ena so na gauna, era sokalou na Isireli nira muria na vakabauta kei na ivakarau era muria na qarava na kalou lasu, ia e cata qo o Jiova nira bosoka vata na lotu dina kei na lotu lasu. (Lako Yani 32:8; Vakarua 12:2-4) E cudruvi ira na iliuliu ni lotu ena nona gauna o Jisu ena ivakarau ni nodra sokalou ni vakarairai qai veivakaisini, era “sega ni kauaitaka na veika bibi ena Lawa me vaka na lewadodonu, loloma, kei na yalodina.”?—Maciu 23:23.
E va tale ga qori ena gauna qo, na lotu ga e yavutaki ena ka dina e vakadonuya na Kalou. Na ka dina qori e tiko ena iVolatabu. (Joni 4:24; 17:17; 2 Timoci 3:16, 17) Na lotu e sega ni duavata kei na ka e tukuna na iVolatabu e vakacalai ira na lewenivanua mera kua ni qarava na Kalou. Levu na ivakavuvuli e nanumi ni yavutaki ena iVolatabu, me vaka naLetoluvakalou, na kena bula tiko e dua na ka ni sa mate e dua, kei na veivakararawataki tawamudu, e yavutaki mai na sokalou lasu. E “tawayaga” se ka wale na lotu e tokona na ivakavuvuli qori, ni ivakavuvuli ga vakatamata, sega ni ka e vinakata na Kalou.?—Marika 7:7, 8.
E cata na Kalou na lotu e veivakaisini. (Taito 1:16) Meda veiwekani vinaka kei na Kalou, e bibi me laurai ena noda bula na ka eda vakabauta, sega ni vagauna ga. Kena ivakaraitaki, e kaya na iVolatabu: “Ke dua e nanuma ni sa qarava tiko na Kalou ena iqaraqaravi e vakadonuya o koya ia e sega ni lewa vinaka na yamena, e vakaisina tiko ga na lomana, e tawayaga tale ga nona lotu. E va qo na lotu e savasava qai sega ni dukadukali ena mata ni noda Kalou na Tamada: meda qaravi ira na luveniyali kei ira na yada era rarawa tu, meda qarauna tale ga me kua ni tauvi keda na duka ni vuravura.” (Jemesa 1:26, 27) E volai ena Ai Vola Tabu na vosa “lotu savasava” me dusia na sokalou e sega ni tauvi duka, e sega ni veivakaisini..
a E tukuni ena iVolatabu ni yaca ni Kalou dina o Jiova.


text:
What has been one of your favorite moments at Rustic Pathways?
I am grateful to have experienced several fulfilling and life-changing moments through my tenure with Rustic Pathways. Reflecting on my time with Rustic elicited memories of moments when I’ve been wonderstruck with awe, drawn into fits of uncontrollable laughter or emotional over a selfless act from someone who renews my faith in humanity.
A moment that sticks out most to me is when I had the opportunity to lead a trip in Mongolia and also bring two Fijian staff to lead the trip as well. The Fijian staff had never left their island nation of Fiji or been on an airplane, so this was set up to be an epic adventure to the nomadic, snow-covered, Mongolian countryside.
We were out in Terelj National Park, on our pre-trip site visit orientation and had 12 additional staff with us. We had staff from Australia, Columbia, Dominican Republic, New Zealand, Fiji, America, China, and several locals from Mongolia. As we sat for the evening circled around the stove in our traditional ger, with snow lightly falling outside, the Fijian staff pulled out Kava (traditional drink of Fiji) and a ukulele they had brought from Fiji and performed a traditional Fijian ceremony to share their culture with our Mongolian local staff. As the bowl of Kava was passed around to each individual, we shared stories of each of our cultures over broken English, songs on the ukulele from every culture, and felt the world get a bit smaller in because we were in the truest version of a shared global experience. I reflect back on that time with a smile, as eight different countries were able to share a common space with laughter and culture and feel united through authentic human connection.
Why do you view travel as an essential part of every education?
The definition of education is “the process of facilitating learning, or the acquisition of knowledge, skills, values, beliefs, and habits” and I believe travel exemplifies education in an experiential context. Travel pushes individuals to step outside their comfort zone and to gain a more well-rounded perspective on themselves, humanity, and the world. Any travel, from walking a new street in your hometown or circumnavigating the world, is an opportunity to connect with your personal values and gain dynamic context on yourself.
What’s the first thing when students arrive in Fiji?
One of the first activities we do when students arrive in Fiji is taking them to a local beach. This beach is the picturesque Fiji of the postcards, with white sands, palm trees, and crystal-clear water. The beach scene is typically what everyone believes is the only thing Fiji has to offer, but soon after, students realize that this “island paradise” is actually deeply rooted in local tradition thousands of years old. The heart of this country is pulsing through its people, their connection with the land, and each other. Our students may come to Fiji believing they’re excited about the beaches but will leave remembering the smiles and warmth of the local people.
Most fulfilling part of your job?
The most fulfilling part of my job has been the opportunity to work directly with the local communities and support our staff to provide life-changing experiences. I’ve had the opportunity to sit in on village meetings and drink kava for hours with the communities, support the 5-year plans for those villages with Rustics resources, and to train our local staff to provide programming that is safe and impactful for our students. I’ve been humbled by the generosity of Fiji and New Zealand. I am grateful to have another family where I can invest my heart and passions.
Nomu gauna talei taki duadua ena Rustic Pathways?
Au kalougata niu lako curuma e vica na gauna e va taucoko taki ka veisautaki na noqu bula ena gauna au a lewena tiko kina na Rustic Pathways. Niu raica lesuva na noqu gauna ena kabani, e votu mai vei au na vei gauna niu dau kurabui ka galu, ena veika au raica, na vei lasa kece kei na vei vakaugeti mai vei ira kece au sotava.
E dua na gauna ena sega ni yali rawa mai vei au, oya na gauna au a kacivi kina vakacakacaka ki Moniqolia, meu liutaka e dua na soqosoqo ni gonevuli vata kei rua tale keitou cakacaka vata mai Viti. Orau na gone ni Viti e rau sebera vakadua ni biuta na nodrau vanua se me vodoka na waqavuka. E rairai ni lakolako qo, ena tawa guilecavi veirau ena vanua ni waicevata i Moniqolia.
Keitou a sikova e dua na vanua maroroi ko Terelji, me keitou lai sarasara keina tini-ka-rua tale na tamata cakacaka. Ko ira era lako mai vei yasai vuravura, mai Ositerelia, Kolomibia, Ripapiliki kei Dominikani, Nuisiladi, Viti, Amerika, Jaina keina so tale na gone ni Moniqolia. Ena gauna keimamisa dabe rauni taka tu na matadravu ena loma ni vale vaka Moniqolia, lutu malua tu na waicevata i tuba, e rau qai dreta mai na nodrau i noke na gone ni Viti na yaqona keina na ukalele, me sa cabori na nodrau sevusevu vei iratou na taukeni vanua. Sa cabori oti, sa qai mai cawiri toka yani na bilo ni yaqona vei kemami kece, wasei tale tokaga kina na vei tovo keina dui vakabauta ni kawa tamata ka sa dabe tu. Lagati na sere eso ka mai caka jiko yani na veidredrevaki kei na talanoa cacavukavuka, kau mai via vakila ni via lailai vakasauri na vuravura ena veika e kauta mai na marau ena loma ni vale koya. Au dredre lo niu raica lesuva ni walu na mata tamata e rawa ni ra mai dabe ka vei wasei ka vei dredrevaki ena veitalanoa eso, ka rawa talega me keimami duavata vaka kawa tamata.
Na cava e vakakina na nomu rai ni gade ki vanua tani e bibi vena vuli?
Na i balebale ni Vuli sai koya oya na kena vakarautaki vakavinaka se kilakasamitaki na vulici ni vei lesoni, kena kena mai rawati na yalomatua kei na gugumatua ni cakacaka eso. Au vakabauta ni da dau gade ki na vei vanua tani, na veika eda raica keina veika eda vulica mai veira na taukeni vanua ena dolava vakararaba na noda rai. E vakauqeti keda talega me da tovolea e so na veika vovou ka vakavuna na noda vulica kina e so na ka baleti keda. Na veika kece oqo ena vukei keda vakatabakidua ena noda tubu vaka vuku kei na yalo, ka me rawa talega kina ni veisautaka na noda rai me baleta na kawa tamata.
Na cava nai matai ni tuvatuva ni gonevuli ni ra yaci ki Viti?
Dua vei ira nai matai ni porokaramu era vakaitavi kina na gonevuli ni ra yaci ki Viti, oya mera lai gade ki matasawa. Na matasawa qo, sai koya oya ka dau tabaki tu ena na vei taba eso ki vuravura taucoko. Na taba ni nuku vula, vuaniniu sua malua tu ena matasawa keina wasaliwa cacalivaliva ni dau siga vinaka tu. Nai taba vakaoqo, oya sai koya na Viti kadau kila tu veira na veisaravanua ka dau ro mai ena vanua ko Viti, ia era na vulica na neimami gone ni sega ni Viti dina koya. Na uto ni vanua oqo, oya sai ko ira na kena taukeni vanua, nodra vakarau ni bula ena veisiga keina sema e tiko vei na vanua kei na kena kawa tamata. Era dau vakanamata o ira na gone ni ra dau vei siko mai vei ira na vei matasawa, ai nira dau lesu tale ki nodra vanua, era dau tawaguilecava na yalo ni veiqaravi, veiciqomi kei na mamarau ni kai Viti.
Na gauna mosimosi se marautaki ena na nomu dau qaravi tavi?
Na gauana mosimosi se marautaki ena veigauna ni noqu qaravi tavi, oya ni dau cakacaka vatabaki dua kei ira na lewe ni vei tikotioko keina na leweni vei koro keitou veivuke kina, vakatalega kina na vakasala au dau vukei ira na gone ni vit ka keimami cakacaka vata i Viti. Au sa bau dau sureti ena na bose ni koro, veitalano ena bati ni tanoa ka biuta vata eso nai tuvatuva ni veivuke, tereni taki ni gone i taukei ena veiqaravi karana mai qaravi kina na gonevuli mai veiyasai vuravura. Au sa mai vakayalomalumalutaki ena loloma mai vei ira mai Viti kei Niusiladi. Au kalougata ni tiko tale edua na noqu matavuvale mena rawa ni ciqomi ka lomani kina.


text:
VEI IRA NA ITUBUTUBU
7: iVakavuvuli
CAVA E OKATI KINA?
Na ivakavuvuli e rawa ni okati kina na ivakarau o digia mo muria. Kena ivakaraitaki, e nomu ivakarau mo daudina ena ka kece? De dua qori tale ga na ivakarau o vinakata mo tuberi luvemu kina.
Na ivakavuvuli e okati tale ga kina na itovo. Kena ivakaraitaki, o koya e vakavulici vinaka e dau gugumatua, sega ni veitovaki, qai dauveinanumi. Na itovo kece qori e vinaka me se tekivu bucini sara ga ni se gone e dua.
IVAKAVUVULI VAKAIVOLATABU: “Mo vakavulica na gone ena sala me muria, ni qase mai ena sega ni gole tani mai kina.”—Vosa Vakaibalebale 22:6.
VUNA E BIBI KINA NA IVAKAVUVULI
Bibi me vinaka na veituberi ni sa levu na iyaya vovou vakalivaliva ena gauna qo. E kaya e dua na tina o Karyn: “Sa rawa ni saravi na ka ca ena iyaya vakalivaliva ena gauna cava ga e vinakata kina e dua. E rawa ni sarava mada ga o luveda na ka tawakilikili ni dabe toka e yasada!”
IVAKAVUVULI VAKAIVOLATABU: ‘O ira na matua e vakavulici nodra vakasama mera vakaduiduitaka na ka e donu mai na ka e cala.’—Iperiu 5:14.
Bibi me vakavulici na gone me vakaitovo. E okati kina eso na ka lalai sara me vaka na nona kerekere se vakavinavinaka. Me vakavulici tale ga me veikauaitaki, sa tu tu yadua me laurai na itovo qori ena gauna qo ni sa kauaitaki vakalevu cake na iyaya vakalivaliva mai na tamata.
IVAKAVUVULI VAKAIVOLATABU: “Na ka . . . oni vinakata mera cakava vei kemuni na tamata, moni cakava tale ga vei ira.”—Luke 6:31.
KA O RAWA NI CAKAVA
Vakamatatataka na ivakavuvuli me muri. Kena ivakaraitaki, e laurai ena vakadidike ni o ira na itabagone era vakavulici ni cala na veiyacovi ni bera na vakawati, era sega ni dau vakayacora na ivalavala qori.
VAKATUTU: Vakayagataka e dua na itukutuku butakatakata me yavu ni nomu veivosakitaka na itovo. Kaya mada ke o rogoca ena nius ni vakayacora e dua na ivalavala kaukaua vua e dua tale ena dela ni cudru, o rawa ni kaya: “E vakadomobula na sala era vakaraitaka kina eso nikua na nodra cudru. Cava o nanuma ni vakavuna na nodra cudru?”
“Ena dredre mera vakatulewataka na gone na ka e vinaka kei na ka e ca, ke ra sega mada ga ni kila na ka e vinaka kei na ka e ca.”—Brandon.
Veituberi ena itovo vinaka. E rawa mada ga nira vakavulici na gonelalai mera kaya “kerekere” se “vinaka,” mera dau veinanumi tale ga. E kaya na ivola na Parenting Without Borders: “Ke ra tuberi na gone mera kua ni nanumi ira ga ena nodra vuvale, koronivuli, se itikotiko, era na sega ni cakava na veika e yaga ga vei ira, ia na veika e yaga vei ira eso tale.”
VAKATUTU: Solia vei ira na luvemu eso na cakacaka e vale mera vulica kina mera dau veivuke.
“Ke ratou vakamatauni rawa qo na luvequ ena cakacaka ni vale, ena rawarawa sara me ratou qaravi ratou ga. Eratou na sega ni vulagi ena cola itavi.”—Tara.


text:
Viritalawalawa
Na viritalawalawa e dua na ivakarau ni arachnids.
Era sa arthropods na cheliceri ka tawase na yago ki na rua na iwasewase, cephalothorax kei na opisthosoma, kei na walu na yavana. E rau lewena na rua na iwasewase e dua na cylindrical lailai peg. Me vaka ena arthropods kecega, celoma (mesoderm qara me baleta na kauti ni fluids), ka lailai sara, ena rawa kina na itukutuku ni hemolymph oxygenates kei na vakabulai tissues kei na vagalalataka sara na kena ivoli. Na intestines sa rui kaukauwa sara ka na sega ni rawa ni kania e dua na iyaya lumpof tudei, ia e lailai sara, ka ra vakasaurarataki me ra vakaraitaka na nodra kakana ena veimataqali karakarawa enzyme kei na qaqia finely kei na mama bole.


text:
IWASEWASE 7
Vakaturi o Jisu me Yacova na Vesu i Paula
A vakaturi mai na mate o Jisu ena ikatolu ni siga. E rairai tale ga vakalima vei ira na nona imuri ena siga oqori, ia e duidui ga na gauna. E 40 taucoko na siga nona rairai tiko kina vei ira. Ia eratou rai sara tu ga e so na nona tisaipeli, sa lako cake i lomalagi o Jisu. Ni oti tale e tini na siga e qai sovaraka mai na yalo tabu na Kalou vei ira na imuri i Jisu era a wawa tiko e Jerusalemi.
Era biuti iratou na yapositolo i valeniveivesu ena dua na gauna emuri na meca ni Kalou. E qai sereki iratou e dua na agilosi ni Kalou. Era virilaki Sitiveni me mate na dauveitusaqati. Ia eda vulica tale ga nona digitaka o Jisu e dua na dauveitusaqati me nona tamata nuitaki, na yapositolo o Paula. Oti e tolu veimama na yabaki na mate i Jisu, a qai talai Pita na Kalou me lai vunau vei Konilio kei iratou nona vuvale eratou sega ni Jiu.
Rauta ni 13 tale na yabaki emuri, sa qai lako o Paula ena imatai ni nona ilakolako ni kaulotu. A tomani koya o Timoci ena ikarua ni nona ilakolako. Eda vulica ni levu sara na ka vinaka ratou a sotava o Paula kei ira na tomani koya ena nodra qarava na Kalou. Emuri sa qai vesu mai Roma o Paula. A sereki ena rua na yabaki e tarava. Ia a vesu tale qai vakamatei sara. E rauta ni 32 na yabaki na veika e yaco ena IWASEWASE 7.
ENA IWASEWASE QO
ITALANOA 102
Bula Tale o Jisu
Ni vaqiqica oti na vatu ena ibulubulu i Jisu e dua na agilosi, era kidacala na sotia era yadrava tu ena vanua ya na ka era raica.
ITALANOA 103
Curu ina Rumu Sogobutu
Na cava eratou sega ni kilai Jisu kina na nona tisaipeli ni sa vakaturi oti?
ITALANOA 104
Lesu i Lomalagi o Jisu
Ni bera ni gole cake i lomalagi o Jisu, e solia tale vei ratou na iotioti ni ivakaro.
ITALANOA 105
Wawaraki Tiko e Jerusalemi
Na cava e sovaraka kina o Jisu na yalo tabu vei ira na tisaipeli ena Penitiko?
ITALANOA 106
Sereki Mai Valeniveivesu
Era biuti ratou na yapositolo e valeniveivesu o ira na iliuliu ni lotu Jiu me ratou kua kina ni vunau, ia a duatani na inaki ni Kalou.
ITALANOA 107
Vakaviriki ena Vatu o Sitiveni
Dua na ka nona masu o Sitiveni ni vakaviriki ena vatu me mate.
ITALANOA 108
Na Sala i Tamasiko
Veisautaka sara ga na bula i Paula na rarama e veivakamatabokotaki kei na rorogo ni domo mai lomalagi.
ITALANOA 109
Sikovi Konilio o Pita
Vakacava, e raica na Kalou ni vinaka cake e dua ga na matatamata?
ITALANOA 110
Timoci—Dau Veivuke Vou i Paula
Biubiu e vale o Timoci me lai tomani Paula ena vunau.
ITALANOA 111
Na Gone Tagane a Moce Lutu
A moce o Utiko ena imatai ni vunau i Paula, sega ni kena ikarua. E cakamana na ka e yaco ena maliwa ni rua na ivunau.
ITALANOA 112
Kasa na Waqa ena Dua na Yanuyanu
Na gauna sara ga era nanuma kina nira na mate kece, e qai vakatakila na Kalou vei Paula e dua na itukutuku e solia vua na inuinui.
ITALANOA 113
Tiko Mai Roma o Paula
E cakava rawa vakacava o Paula na nona cakacaka vakaiapositolo ni se vesu tu?


text:
Feperueri 5-11
MACIU 12-13
Sere 27 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Vosa Vakatautauvata ni Witi kei na co Ca”: (10 min.)
Mac 13:24-26—E kaburaka na dauteitei na itei vinaka ena nona were, e qai kaburaka na meca na co ca ena loganiwiti (w13 15/7 9-10 ¶2-3)
Mac 13:27-29—E tubu vata na witi kei na co ca me yacova na gauna ni tatamusuki (w13 15/7 10 ¶4)
Mac 13:30—Ena gauna ni tatamusuki, ena kumuni e liu na co ca qai tarava na witi (w13 15/7 12 ¶10-12)
-
Vakekeli ena Vosa ni Kalou: (8 min.)
Mac 12:20—Eda na vakatotomuria vakacava na yalololoma i Jisu? (“vauvau ni cina e kubou wale ga” ivakamacala ni vosa ena Mac 12:20, nwtsty)
Mac 13:25—E rawa ni dua e kaburaka na itei ni co ca ena nona loganiwiti e dua tale ena gauna makawa? (w16.10 32)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Mac 12:1-21
GUMATUA ENA CAKACAKA VAKAITALATALA
Vidio ni iMatai ni Veisiko: (4 min.) Me saravi qai veivosakitaki na vidio.
iMatai ni Veisikovi Lesu: (Me kua ni sivia na 3 na miniti) Vakayagataka na vakatutu ni veivosaki.
Vuli iVolatabu: (Me kua ni sivia na 6 na miniti) bhs wase 2 ¶10-12
NODA BULA VAKARISITO
Veika e Gadrevi ena iVavakoso: (5 min.)
“Vosa Vakatautauvata ni Matanitu kei na Kena iBalebale”: (10 min.) Mera vakaitavi na vakarorogo. Veivosakitaka na yaga ni vosa vakatautauvata qo ena noda cakacaka vakaitalatala.
Vuli iVolatabu ni iVavakoso: (30 min.) jy wase 7
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 10 kei na Masu


text:
Tavipolo
Na tavipolo e dua na qito ni polo ka tiko kina e rua na timi ka ra sega ni fan ka yadravi tiko ena dua na stadium ka sega ni taucoko na kena isema. O ira na dauqito tavipolo era sa wasewasei tu, taqomaki, era dau vakayagataka na bat na dauqito me ra viritaka laivi na polo mai na taqomaka, ka qai lako yani ki na va na tawa me cici, ni sa rawa ki na dua na ilakolako vinaka ki na itikotiko ka na sega ni rawata na 1 na vakasama, ni a vakayagataka na ivakatawa ni vale na qaniliga me toboka rawa kina na yasa ni polo Ena loma ni qito, eratou dau gole na lewe rua na timi me ra mai valuti ka taqomaki, na timi scoring cake ena ikaciwa ni tavi ena qaqa vakaidina. Kevaka me sikoa na rua na iwasewase ni oti ga e 9 na innings, vakacuruma na qito sa oti. Na qito e tautauvata kei na kena tavipolo e ravupolo.


text:
BIUTA NODA VANUA ENA GOLE VAKAVULI ESO NA LEWE NI MATAIVALU KI OSITERELIA.
Written by Maria Solomone on March 14, 2022
Ena veiliutaki nei Kavetani Sakenasa Rokotunidau ka ra biuta kina noda vanua ni kua eso na lewe ni noda mataivalu ena gole vakavuli ki Ositerelia.
E namaki me ratou na lai tiko ena i matai ni wasewase ni vuli,ka vatokai na Coral Warrior Exercise,ka na vakayacori mai na Gallipoli Barracks mai Brisbane.
Ra na laki vula rua ena i tikotiko liu ni mataivalu mai kea,ka ra na lai tiko ena veitabana ra lako yani kina ena noda vanua,me ra lai vuli kina mai kea me vaka taka na tabana,Infantry,Logistic,Combat Engineering kei na so tale.
Na Gallipoli Baracks na keba ni mataivalu mai Ositerelia na vanua e dau vakayacori kina na vuli na tabana me vaka taka na Infantry,Engineer,sikinala,artillery,tabana ni bula kei na combat service support unit.
Na bogi a vakayacori kina na lotu ni veitalaci mai na Keba mai Nadi.
source:RFMF.


text:
Turaganilewa
Chapter 2
Na agilosi i Jiova sa lako cake mai Kilikali ki Bokimi ka tukuna: "Au a liutaki kemuni mai Ijipita ka kauti kemuni mai ki na vanua Au a yalayala kina vei ira na nomuni qase; ka tukuna, 'Au na sega ni voroka na Noqu veiyalayalati kei kemuni.
2 'Mo ni kua ni cakava e dua na veiyalayalati kei ira sa tiko ena vanua; mo ni vakarusa na nodra i cabocabo ni soro, o ni sa sega tikoga ni talairawarawa ki na Noqu vosa.' Ena cava o ni sa cakava kina oqo?
3 "Au sa tukuna talega, 'Au na sega ni vakasavi ira tani mai matamuni, era na voto ni moli vei kemuni kei na nodra kalou e vaka e dua na dai vei kemuni, mo ni vesuki kina.'"
4 Sa yaco ni sa cavuta na veika oqo na Agilosi i Jiova ki vei ira na luvei Isireli, era sa laveta cake na domodra ka tagi vakalevu vei Jiova.
5 Era sa vakayacana na vanua o ya o Bokimi; mai kea, era sa vakacabora mai kea nai soro vei Jiova.
6 Ni sa vakasukai ira na tamata o Josua, era sa dui lako ga na luvei Isireli ki na nodra dui vanua era sa taukena.
7 Era sa qaravi Jiova na tamata ena gauna i Josua kei na nodra gauna na qase era sa bula balavu mai vei Josua, o ira era sa raica kecega na vei ka lelevu sa cakava o Jiova vei ira na Isireli.
8 O Josua na luvei Nuni, na tamata ni Kalou, sa qai mate ni sa yabaki dua na drau ka tini na yabaki.
9 Era sa buluti koya ena i yalayala ni nona vanua mai Timinaca Eresi, ena veiulu ni vanua e Ifereimi, ena vualiku ni Ulunivanua o Qasi.
10 Ni ra sa soqoni yani nai tabatamata kece ki vei ira na nodra qase, sa qai tubu tale mai e dua nai taba tamata era sa sega ni kila na Kalou se na veika sa cakava o Koya vei ira na Isireli.
11 Era sa cakava na ka ca ena mata i Jiova o ira na Isireli ka qaravi Peali;
12 Era sa vuki tani mai vei Jiova na nodra Kalou, o koya sa kauti ira tani mai na vanua o Ijipita; era sa muria na kalou mai vei ra na veikalou ni vanua era sa tiko veimaliwai kina ka cuva vei ira, ka ra sa vakacudrui Jiova na Kalou.
13 Era sa vuki tani mai vei Jiova ka qaravi Peali kei Asitoreci.
14 Na cudru i Jiova sa katakata sara vei ira na Isireli ka sa soli ira ki vei ira na daubutako me ra vakacacani ira, ka ra sa volitaki talega ki na ligadra na kedra meca era sa tiko vakavolivoliti ira, me ra kua ni tucake rawa e matadra na kedra meca.
15 Ena vanua kecega era sa lakova, sa tu mai kina na ligai Jiova me saqati ira me vakacacani ira, me vaka sa tukuna ka yalataka o Jiova. Era sa taqaya vakalevu sara.
16 O Jiova sa vakaturi ira cake na turaganilewa, me sereki ira mai na ligadra sa dau vakalolomataki ira.
17 Ia, era sa sega ni dau via vakarorogo vei ira na turaganilewa, ka era sa dauveibutakoci kei ira na Kalou tani ka cuva vei ira. Sa rui totolo na nodra vuki tani mai na sala era a muria mai na nodra qase ena nodra talairawarawa vei Jiova; oqo era sa sega.
18 Ni sa vakatuburi ira cake na turaganilewa vei ira o Jiova, sa dau sereki ira o Jiova mai na ligadra na meca, ena vukudra na turaganilewa, o Jiova sa dauyavalati ena Nona yalololoma ena vuku ni nodra dautagi yaso, ni ra sa dauvakacacani ka vakararawataki.
19 Sa qai yaco ni sa mate na turaganilewa, era sa dauvuki tale, ka sa ca sara na nodra i valavala mai vei ira na tamadra, ni ra sa muri ira na kalou tani me qaravi ira ka cuva vei ira. Era sa sega ni muduka nai valavala oqo, ni ra sa vakalecalecava tu ga.
20 Sa qai daukatakata ga na cudru i Jiova vei ira na Isireli; ka sa tukuna kina, "Baleta na matanitu oqo sa talaidredre ki na Noqu veiyalayalati Au sa vakarota vei ira na tamadra, ka ra sa sega ni via rogoca na Domoqu,
21 "Oi Au talega, Au na sega ni vakasavi ira tani na veimatanitu sa vo tu ni sa mate o Josua,
22 "Mai vei ira, Au na vakatovolei ira kina na Isireli, se, ena rawa ni ra maroroya na sala i Jiova, me ra lako kina me vaka era sa maroroya na tamadra, se sega."
23 O koya oqo, sa biuti ira tu ga kina na veimatanitu oqo o Jiova, ni sa sega ni vakasavi ira vakatotolo; se me soli ira ki na ligai Josua.


text:
ITALANOA 61
Sa Tui o Tevita
E BACI saga tale o Saula me vesuki Tevita. E kauti ira yani e 3,000 na sotia mera lai vaqarai koya. Ni sa kila oqo o Tevita, sa qai tala yani e so na yamata mera lai raica mai na vanua e keba tiko kina o Saula kei na nona mataivalu ena bogi oya. Sa qai taroga e rua na nona tamata o Tevita: ‘O cei vei kemudrau ena lako vata kei au ina keba i Saula?’
E sauma o Apisai na luve i Seruaia na gane i Tevita: ‘O yau.’ Ni se moce tu ga o Saula kei ira na nona tamata, erau lako lo yani i loma ni keba o Tevita kei Apisai. Erau taura na moto kei na tavaya ni wai i Saula a koto volekata na uluna. E sega ni dua e bau vakila se rogoci rau nira moce lutu kece.
Raici rau tale mada o Tevita kei Apisai. Erau sa tu ena dua na delana. E kaci tiko o Tevita vua na turaganivalu ni Isireli: ‘I Apineri, na cava o sega ni taqomaka kina na nomu turaga na tui? Raica! Sa e vei na nona moto kei na tavaya ni wai?’
E yadra mai o Saula qai kila sara ni domo i Tevita. Raici koya mada kei Apineri ni rau rai cake tiko i delana. E taroga: ‘O iko beka qori Tevita?’
E sauma o Tevita: ‘Io, noqu turaga na tui.’ Sa qai taroga yani o Tevita: ‘Na cava o via vesuki au tiko kina? Na ka ca cava beka au a cakava vei kemuni? Oqo na nomuni moto kemuni na tui. Tala mai e dua nomuni tamata me kauta yani.’
E kaya o Saula: ‘Vosota, sa ca dina na ka au cakava oqori, e ka lialia sara ga.’ Rau sa qai veitalatala, lesu tale o Saula ina nona vale. E kaya lo ga o Tevita: ‘Dua na siga ena vakamatei au o Saula. Meu sa dro mada ina nodra vanua na kai Filisitia.’ Oqori na ka a qai cakava. A vakaisini ira na kai Filisitia mera vakabauta ni sa mai tovata kei ira.
Ena dua na gauna emuri ra qai lako na kai Filisitia mera vala kei ira na Isireli. Ena ivalu oqo rau mate ruarua kina o Saula kei Jonacani. Oqo e rarawa kina vakalevu o Tevita. E mani bulia kina e dua na sere totoka qai lagata: ‘Au sa rarawa ena vukumu, taciqu Jonacani. O dau vinaka vei au!’
Oti oqori sa qai lesu tale o Tevita ina koro o Epironi e Isireli. E kea era veileti tiko kina na lewenivanua, e so era vinakati Isiposeci na luve i Saula me tui, e so tale era vinakati Tevita. Ia era qai qaqa na tamata i Tevita. E buli me tui o Tevita ni sa yabaki 30. E vitu veimama na yabaki nona veiliutaki e Epironi. Eratou a sucu e kea e so na luvena tagane, o Aminoni, Apisalomi kei Atonaija.
Lakolako, sa ra qai valuta na koro totoka o Jerusalemi, o Tevita kei ira na nona tamata. A liutaka na mataivalu o Joapi, e dua tale na luve i Seruaia na gane i Tevita. Sa qai digitaki Joapi o Tevita me turaganivalu. Oqo sa qai tekivu veiliutaki o Tevita ena korolevu o Jerusalemi.


text:
NA VALE NI VAKATAWA (ITABATABA E VULICI) June 2016
Ena vulici qo ena Okosita 1-28, 2016.
E “Kauaitaki Kemuni” o Jiova
O vakabauta vakacava ni kauaitaki iko na Kalou? Dikeva na vuna.
Vakavinavinakataki Jiova na Dautulituli
E digi ira vakacava e moica? Cava e moici ira kina? E cakava vakacava?
Laiva na Dautulituli Levu me Moici Iko
Na itovo cava o na tuli rawarawa kina ena liga ni Kalou?
Taro na Dauwiliwili
O cei e vakatayaloyalotaka na tagane e taura na ileu ni iqi nei vunivola kei na ono na tagane eratou taura na iyaragi ni ravuravu e vakamacalataki ena raivotu i Isikeli?
“O Jiova na Noda Kalou, e Dua ga na Jiova”
Na cava e tukuni kina ni o Jiova e “dua ga na Jiova,” eda na sokaloutaki koya vakacava?
Kua ni Tarabe ena Nodra Malumalumu Eso Tale
Ena gauna makawa, era dau vakararawataka eso tale na dauveiqaravi yalodina ni Kalou. Cava eda vulica ena ivakaraitaki vakaivolatabu qori?
Na iTovo e Talei Sara Mai na Daimani
Qori e sega ni saumi rawa.
O se Nanuma Tiko?
O bau wilika na itabataba ni Vale ni Vakatawa era se qai tabaki oti ga? Raica mada ke o se nanuma.


text:
Cakacaka
Chapter 13
Ena i soqosoqo lotu mai Anitioki era tiko kina eso na parofita ka so e qasenivuli, me vakataki: Panapasa, Simione o koya sa dau kacivi na tamata loaloa, o Lusiu na kai Kirini, o Manaini o koya e rau susugi vata kei Eroti na tui, kei Saula.
2 Ena nodra veiqaravi tiko vua na Turaga ka lolo tale tikoga sa vosa kina na Yalo Tabu ka vaka, dou tawasei rau mai oqo o Panapasa kei Saula me noqu, ena vuku ni cakacaka au sa kacivi rau kina.
3 Ni sa mai oti na nodra gumatua taka tiko mai na lolo kei na masumasu, era sa qai tabaki rau ena ligadra ka vakatalai rau yani.
4 Ena veiliutaki ni Yalo Tabu e rau sa lako sobu kina ki Selusia, mai kea e rau sa qai soko tale ki Saipurusi.
5 Ni rau sa butuka na koro o Salamisa rau sa lako sara kina nodra vale ni qaravi Kalou na Jiu ka vunau kina. E veitomani vata tiko kei rau o Joni Marika.
6 E ratou sa lakova taucoko na veikorokoro ena yanuyanu o ya ka yaco sara ki Pafo, mai keya e ratou raica kina e dua na Jiu daucaka mana lasulasu, e parofita vakailasu ka yacana o Pari- Jisu,
7 O koya e sa dau la'ki tu sara ga ena nona vale na kovana ni koro oqo o Sakulusi Palu, e tamata vuku ka lewa matau. Na tamata oqo sa qai kacivi rau mai o Panapasa kei Saula ka gadreva me rogoca mai vei rau na vosa ni Kalou.
8 Ia o Elima na daucaka mana lasulasu (oqori nai balebale ni yacana) sa sogoti koya na kovana me kua ni via rogoca na nodra i vunau.
9 Ia o Saula, sa vakatokai talega me o Paula, ni sa vakasinati tu ena Yalo Tabu sa vakaraici koya matua.
10 Ka tukuna vua, o iko sa vakasinaiti ena veivakaisini kece kei na ka ca kecega, o iko na luve ni tevoro, ka meca ni ka vinaka kecega, ena sega beka ni oti na nomu dau saqata na cakacaka ni Turaga?
11 "Ia oqo ena tarai iko na liga ni Turaga, o na mata boko mo sega ni raica rawa na cila ni siga, me yacova mada e dua na gauna," E vakasauri ga na kena solegi na matana na butobuto me sega ni raica rawa e dua na ka, sa qai kere veivuke tu me dua me bau mai tubera na ligana.
12 Ni sa raica na ka sa yaco na kovana sa vakabauta o koya, kei na nona qoroqoro levu ni sa vakatavuvulitaki vua na vosa ni Turaga.
13 Ni ra sa biuti Pafo mai o Paula kei ira nona i tokani ena waqa, era sa qai mai kele i Perika e dua na koro ena yasana o Pamifilia; eke sa mai biuti rau kina o Joni Marika me sa lesu tale ki Jerusalemi.
14 Ia sa biu tale mai o Perika ka mai kele i Anitioki e dua na koro ena yasana vaka Pasitia ni sa Siga Tabu era sa gole ki na vale ni lotu ka dabe sobu.
15 Ni sa wiliki oti nai vunau kei ira na parofita, era sa qai kerea na liutaka tiko na lotu o ya, ka vaka, kemudou na veiwekani kevaka e tiko oqori e dua na vosa ni vakavuvuli baleti keimami, mo dou sa talaucaka sara ga oqo."
16 Sa qai tucake o Paula ka kidavaki ira ena nona yaloyalo ena ligana, ka tukuna, "Oi kemudou na Isireli, kemudou sa rerevaka na Kalou, dou vakarorogo vinaka mai:
17 Na Kalou ni matanitu oqo o Isireli sa digitaki ira na noda qase ka vakatuburi ira cake ena nodra a tiko vulagi ena vanua o Ijipita, sa qai kauti ira tani mai kina ena ligana mana dauveimaroroi.
18 Ena loma ni vasagavulu na yabaki ena vanua dravuisiga, e vosoti ira tu ga mai ena nodra i valavala.
19 Ni sa vakarusa oti e vitu na matanitu ena vanua o Kenani, sa qai vota vei ira na veivanua oqori me nodra i votavota.
20 Kei na nona solia tiko vei ira eso na turaganilewa mai na loma ni va na drau ka limasagavulu na yabaki, me yacovi Samuela na parofita sara mai.
21 Sa oti oqo era sa qai vinakata me dua na nodra tui; na Kalou sa soli Saula na luvei Kisi vei ira, mai na yavusa i Penijamini me vasagavulu na yabaki.
22 Ia ni sa kauti koya tani na Kalou, sa qai laveti Tevita cake mai me nodra tui, sa tusanaki koya talega na Kalou ka vaka, "Au sa kunei Tevita na luvei Jese, na tamata sa kila vakavinaka na lomaqu, ena cakava kecega na Noqu lewa."
23 Na nona kawa na tamata oqo, me vaka na vosa ni yalayala, ena vakatubura cake mai kina na Kalou nai vakabula vei ira na Isireli – o Jisu-
24 Sa dau vunautaka tiko mai o Joni ni se bera ni yaco mai o koya, mera veivutuni ka papitaisotaki o ira na Isireli.
25 "Ni sa mai vakarau cava tiko na nona gauna o Joni, sa tukuna, o cei mada o ni nanuma oi kemuni ni oi au? Oi au e sega ni mai Koya. Ia raica, o koya ena muri au mai oqo, na wa ni nona i vava au sa sega mada ga ni yacova yani na kenai vakatagedegede, me tu kina na dodonu vei au me'u sereka.
26 Vei kemuni na veiwekani, na kawa i Eparama kei ira o ni sa mai tiko vata era rerevaka na Kalou, ena vukumudou sa talai mai kina na vosa ni bula oqo.
27 Vei ira sa tiko e Jerusalemi, kei ira na kena veiliutaki, era vakayacora na ka sa parofisaitaki mai ena nodra mai vakamatei Jisu, baleta ni ra sega ni kilai Koya, dina mada ga ni ra wilika tiko ena Veisiga Tabu na nodra vosa na parofita.
28 Era sa qai vakamasuti Pailato me vakamatei o Koya, ni ra raica tu ni sega ni dua na ka e dodonu me mate kina.
29 Ni ra sa vakayacora taucoko vua na veika sa volai me baleti Koya, era sa qai biuti Koya sobu mai, e na kau ka la'ki vakotora na yagona ena dua na qara vatu.
30 Ia na Kalou sa vakaturi Koya cake tale mai na mate.
31 Ena vica vata na siga sa dau vakaraitaki Koya vei ira na nonai lawalawa, era sa dau lako vata tiko mai Kaleli me yaco ki Jerusalemi, o ira sara ga oqo era tukuni Koya tiko vei ira kecega na tamata.
32 Keirau sa tu sara ga kina oqo, me keirau tukuna vei kemuni nai tukutuku vinaka ka sa yalataka mai vei ira noda qase.
33 Na Kalou sa mai vakataucokotaka na vosa ni yalayala o ya vei keda na nodra kawa, ena nona vakaturi Jisu cake mai na mate. Me vaka sa volai ena i karua ni Same: 'O iko na Luvequ, E daidai Au sa Vakatuburi Iko.'
34 Sa yalataka tu mai na Kalou ni na vakaturi Koya cake mai na mate, me kakua tale ni na mate. Sa tukuni oti tu ena i Vola Tabu: 'Au na solia vei iko na, veika uasivi Au sa yalataka tu vei Tevita.'
35 O koya oqo ena dua tale na Same sa tukuna: 'O ni na sega ni vakatara na Nomuni le dua Yalosavasava me vuca mai.'
36 Vei Tevita, ni sa qarava vaka vinaka na nonai taba tamata me vaka na lewa ni Kalou, sa qai moce ka bulu vata kei ira na nona qase, na yagona sa vuca mai;
37 Ia o Koya sa vakatura cake na Kalou sa sega ni vuca mai.
38 O koya oqo mo dou kila sara na veiwekani, ena vukuna duadua ga na Tamata oqo (Jisu) sa rawa me bokoci kina nomudou i valavala ca;
39 Vei ira vakayadua era vakabauti Koya, era sa vakasavasavataki mai na ka kecega, na ka dukadukali e tu e noda bula ka sega ni vakasavasavataka rawa na vunau i Mosese.
40 Mo ni qarauni kemuni vinaka de na vakayacori vei kemuni na nodra vosa na parofita, ka vaka:
41 'Raica, oi kemudou sa veibeci. Dou qai vakasarava tikoga, io dou na rusa! Ena nomudou gauna Au na cakava kina e dua na cakacaka, dou na sega ni vakabauta kevaka mada ga dou sa rogoca mai vua e dua.'
42 Era sa qai curu taucoko i tuba mai na loma ni vale ni lotu o ira na Jiu, ia o ira na kai Matanitu Tani era sa qai vakamasuta, me vunautaki tale vei ira nai vunau oqo ena siga ni vakacecegu ka tarava.
43 Ni ra veisukayaki e lewe levu na Jiu kei ira na lotu vakaJiu, era sa vakamuri rau o Paula kei Panapasa ena gaunisala rau muria, e rau vakauqeti ira ka vosa vei ira, mera ciqoma na loloma soli wale ni Kalou.
44 Ena Siga Tabu ka tarava e voleka me o ira kece na lewe ni koro levu o ya, era sa mai osota na vale ni lotu mera rogoca na vosa ni Kalou.
45 Ia ni ra sa raica na Jiu na kena osodrigi na vale ni lotu, sa ca na yalodra, era sa qai vakalasuya ka vosavakacacataka mera saqata kina na vunau i Paula.
46 Sa qai tuburi rau mai o Paula kei Panapasa e dua, na yalo qaqa, rau sa tukuna, e dodonu me vunautaki mada e liu vei kemudou na vosa ni Kalou; ia dou qai biliga tani ni dou raica ni sega ni ganiti kemudou na bula Sega ni mudu, ia oqo, keitou sa na golevi ira kina na kai Veimatanitu Tani.
47 Na ka oqo sa vakaroti keitou kina na Turaga me keitou tukuna: "Au sa vakaturi iko mo nodra rarama na Veimatanitu Tani, Mo na la'ki tuberi ira mai na tu ena sauka kei vuravura me ra vakabulai."
48 Ni ra sa rogoca na vosa oqo na kai Veimatanitu Tani era sa reki ka vakarokorokotaka na vosa ni Turaga. E lewe levu sa vakabauta era sa gadreva bula Sega ni mudu.
49 Sa sega ni tarovi rawa na kena sa tete na vosa ni Turaga kina veiyasana kecega.
50 Ia o ira na nodra i liuliu na Jiu era sa vakaculai ira na yalewa lotu, kei ira na marama dokai kei ira na veiliutaki ena koro levu o ya, mera sa vakacibi i valu me rau na vakararawataki kina o Paula kei Panapasa, rau sa qai vakatalai tani ki nodrau vanua.
51 Ia e rau sa kuretaka na kuvu ni qele mai na yavadrau vei ira, ka rau lako ki Ikoniomi.
52 Era sa vakasinaiti na tisaipeli ena reki kei na Yalo Tabu.


text:
Featured
Page: 4
E na kena marautaki tiko nikua na noda yacova mai nai ka 9 ni yabaki ni yavu ni vakavulewa ni 2013,e ratou mai bulia ka lagata kina o iratou na gonevuli mai na koronivuli na Duavata Secondary School, Udu Penisula mai na yasana vakaturaga o Macuata,e dua na sere me baleta saraga na siga nikua […]
Mavoa vakaca e dua na marama ena yasana o Madyha Pradesh ena gauna rau a vala kina kei na dua na taika me taqomaki luvena ka se qai vula 15 voli ga. Archana Choudhary – a vakayagataka ga na ligana me tarova kina na nona toqovi koya tiko mai na taika oya. Rauta ni rua […]
E mai talaci ena siga Vakarauwai sa oti o Maciu Koroiniqaqa,na turaga ni Naqara Naitasiri, ka Manidia taka tale tikoga na timi qaqa ni yasana vakaturaga o Naitasiri. E lolosi na vanua vakaturaga o Naitasiri ena nona sa mai kacivi edua na bula yaga,ka vakilai vakalevu ena loma ni yasana ena kena cicivaki na nodra […]
E ratou mai kunea na ovisa na yagodrau na wekada ena motoka ka mai kama e Viseisei Bypass Road mai Lautoka ena mataka ni kua. Se bera tiko ni vakadeitaki se vakatakilai o rau na rua oqo. Yaco na veika oqo ena ono na kaloko ena mataka ni kua. Eya gole tiko mai Nadi ki […]
Era mai leqa e 10 ka 15 era mavoa ena veisua mai Saskatchewan Canada. Era mai laurai ena rua na vanua o ira era lausua qo wili kina na James Smith Cree Nation kei na Weldon. Vakasaqarai tiko ena gauna qo e rua na na turaga mai na taba cakacaka ni ovisa qo o Damien […]
Toso cake ki nai matai ni tutu ena poidi ena sotasota ni Rugby Championship na timi ni All Blacks ni oti na nona vakadruka vakaca na timi ni Argentina. Esa liu tiko ena 10 na poidi na timi ni All Blacks ka rau tiko ena 9 na poidi o Australia, South Africa kei Argentina. Erau […]
Era sa veivakasalataki na tabana ni veivueti ni lailai ni wai savasava, ena rawa ni laki vakavuna na tubu ni veimate eso mai Pakistan kei na nodra sa mate e sivia ni 1200 na lewenivanua. Na leqa levu duadua ena gauna oqo ka gadrevi totolo e dua na kena iwali sai koya na wai savasava. […]
Tukutuku rogorogo vinaka mai vei ratou na Fijian Competition and Consumer Commission ena vuku ni nodratou vakadeitaka na kena sa lutu nai sau ni sucu. vakaraitaka na FCCC nai sau ni 450 na karamu na Agricom Limited’s Farmers Best Full Cream Milk e sa musuki mai na 5.35 na pasede ka rauta ni $6.90 dua […]
Sobu nodra tatau na mata timi ni Turaga ni Kirikiti ni noda Vanua vua na Turaga na Peresitedi ni noda Vanua, Ratu Wiliame Katonivere. E ratou na biuta tiko na noda vanua ena i ka 7/9/22 me ratou lai vakaitavi ena sotasota ni East Asia Pacific World Cup Qualifier ka na vakayacori […]
E ratou sa veivakauqeti tiko na valenivolavola ni veidigidigi kivei keda na lewenivanua, keo via veidigidigi ena yabaki oqo,ia mo ni na lai volayaca( register), ka vakavoutaka na nomuni card ni veidigidigi ka moni na kua kina ni sotava e dua na leqa ena siga ni veidigidigi. Sa mai vakaraitaka na Supervisor ni veidigidigi o […]


text:
Seviteba 18-24
TANIELA 1-3
Sere 148 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Vakaicovitaki ni o Yalodina Vei Jiova”: (10 min.)
[Me saravi na vidio iKau ni iVola i Taniela.]
Tan 3:16-20—Tudei o Taniela kei ratou nona itokani ni ratou vakatovolei me ratou tawayalodina vei Jiova (w15 15/7 25 ¶15-16)
Tan 3:26-29—Nodratou yalodina e vakacaucautaki kina o Jiova, ratou vakalougatataki tale ga (w13 15/1 10 ¶13)
-
Vakekeli ena Vosa ni Kalou: (8 min.)
Tan 1:5, 8—Na cava e kaya kina o Taniela kei ratou nona itokani ni na vakadukadukalitaki ratou nodratou kania na kena kakana na tui? (it-2-E 382)
Tan 2:44—Na cava me vurumemeataka kina na Matanitu ni Kalou na veimatanitu e vuravura e vakatayaloyalotaki ena matakau? (w12 15/6 17, kato; w01 15/10 6 ¶4)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Tan 2:31-43
GUMATUA ENA CAKACAKA VAKAITALATALA
iMatai ni Veisiko: (Me kua ni sivia na 2 na miniti) Ais 40:22—Vakavulica na Ka Dina—Me dua na yavu ni veisikovi lesu.
Veisikovi Lesu: (Me kua ni sivia na 4 na miniti) Rom 15:4—Vakavulica na Ka Dina—Solia na kad ni JW.ORG.
Vunau: (Me kua ni sivia na 6 na miniti) w17.02 29-30—Ulutaga: O Jiova sa Dikeva Rawa tu na Levu ni iTuvaki Eda Rawa ni Vosota Qai Digia na iTuvaki Meda Vakatovolei Kina?
NODA BULA VAKARISITO
“Yalodina ni o Temaki”: (8 min.) Mera vakaitavi na vakarorogo.
“Yalodina ni Vakasivoi na Wekamu”: (7 min.) Mera vakaitavi na vakarorogo.
Vuli iVolatabu ni iVavakoso: (30 min.) kr “iWasewase 6—Tokoni ni Matanitu ni Kalou—Tara Vale ni Sokalou kei na Cakakcaka ni Vakacoko”, wase 18 ¶1-8
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 72 kei na Masu